qundao/data-zh-poetry huggingface dataset:
梁隆吉遺馮筆并詩答以長句
作者：宋無
朝代：宋

吳剛夜入廣寒闕，生擒老兔出秋月。
嫦娥泣雨蟾影孤，靈藥不舂玉杵歇。
桂花凝毫拔蒼綠，蜀絲纏金縷湘竹。
紫蘭蕊笑春風愁，蓮花仙冠墜簪玉。
松腴點漆光照眸，藤肪搗雪滑欲流。
樂毅小帖排銀鈎，天馬歷塊無九州。
夢中忘筆那有花，古錐畫地飛龍蛇。
覺來尋錐亦無處，但見鳥跡留平沙。
次友人春別
作者：宋無
朝代：宋

波流雲散碧天空，魚雁沈沈信不通。
楊柳昏黄晚西月，梨花明白夜東風。
秋千庭院人初下，春半園林酒正中。
背倚欄桿思往事，畫樓魂夢可曾同。
武穆墳
作者：宋無
朝代：宋

若論將軍勇，神京反掌圖。
中原數千里，可惜葬西湖。
水驛
作者：宋無
朝代：宋

水驛相連曉夜行，渾無心記短長亭。
莫笑楊花道飄泊，人生自有一浮萍。
江上意
作者：宋無
朝代：宋

朝來暮還去，寒潮不曾住。
江水亦有情，佳期幾番誤。
江南思
作者：宋無
朝代：宋

暮雨娥皇廟，春風西子城。
相思行不得，更聽鷓鴣聲。
江南曲
作者：宋無
朝代：宋

遥天碧蕩蕩，遠草綠愔愔。
併作相思海，春來一樣深。
江山萬里圖
作者：宋無
朝代：宋

只尺寒流千萬峰，湍聲寂寂暮猿空。
買船欲泛春潮雨，楚樹吳雲是畫中。
江干暮泊
作者：宋無
朝代：宋

野色隨墟落，江臯烟景饒。
遠村明晚燒，高岸沒春潮。
覽鏡芳年去，援毫藻思銷。
琴書苦行役，不敢問漁樵。
江東客中
作者：宋無
朝代：宋

詩人不是欠生涯，野性從前嬾在家。
冷眼春來元有分，看山看雪看梅花。
沙上
作者：宋無
朝代：宋

四望無邊際，中浮一片沙。
人家居釣艇，官賦種蘆花。
渚綠紅蒿短，江清白鳥斜。
乘流欲東去，萬里寄生涯。
沙門島
作者：宋無
朝代：宋

孤嶼壓滄海，風濤直下危。
蛟人依蜃市，魚女祭龍祠。
月黑犀牛鬬，波紅螮蝀垂。
登臨有奇觀，感慨但言詩。
泰伯廟
作者：宋無
朝代：宋

古者吾夫子，曾稱三讓名。
後來秦失鹿，劉項死相爭。
浦口
作者：宋無
朝代：宋

浦口晚潮來，佳期那可待。
浪急行蘭舟，蘋花更難採。
海上自之罘至成山覽秦皇漢武遺跡
作者：宋無
朝代：宋

霧氣沈坤極，濤聲撼北溟。
雲霞五色水，丹碧萬重屏。
脈絡華夷秀，并吞宇宙青。
石梁橫地戶，洞構壓風霆。
砰磕紛鳴鼓，漰渹疾建瓴。
提封思霸主，巡狩陟遐坰。
黔首何多難，皇居不少寧。
山驅麟避藪，海塞蜃遷庭。
鹵簿周荒服，鱗蟲畏典刑。
天吳驚象駕，精衛泣鑾鈴。
浪激秦嬴怒，崖崩漢武靈。
空悲祖龍死，但覺鮑魚腥。
采藥終驕妄，求仙竟杳冥。
惟聞傳二世，無復享千齡。
古昔飛騰客，能存變化形。
解交烏兔髓，定翳鳳凰翎。
玉檢微藏旨，金丹別有經。
東華司筭歷，南岳考功銘。
億劫開玄閟，三宮護紫扃。
睿仁斯可冀，淫暴詎堪聽。
漫致安期舄，虛邀阿母軿。
昆池波鼎沸，阿閣土花零。
夜雨蛇升樹，春潮蛤上汀。
茂陵迷亂草，禁苑暗流螢。
奢侈如飄電，危亡若炳星。
明君當至治，方士或來停。
火宅休生棘，情河易轉萍。
願逢清靜化，昌運幾時丁。
淵明
作者：宋無
朝代：宋

心寄羲皇上，生逢晉宋時。
風流千古意，只有杜鵑知。
淵明像
作者：宋無
朝代：宋

環堵蕭然瓢屢空，不詳姓字一衰翁。
此身自謂羲皇上，却墮閒人畫卷中。
清明病中
作者：宋無
朝代：宋

少年令節醉花前，老病花前服藥眠。
自檢銅人試榆火，午窗燒艾起新烟。
湖上意
作者：宋無
朝代：宋

晚過鴛鴦浦，無心唱採蓮。
莫嗔蘭槳急，爲要趁前船。
湘竹杖寄無住
作者：宋無
朝代：宋

采向舜妃江廟前，得來賈客木蘭船。
老宜泉石搘慵態，吟稱烟霞倚瘦肩。
宴坐夜和金錫憩，經行春卓紫苔穿。
知師道價神龍護，莫漫騰空去九天。
漁父
作者：宋無
朝代：宋

紉草成春服，汲湘供晚炊。
人間風浪險，醉裏幾曾知。
漁莊爲魏濟民賦
作者：宋無
朝代：宋

彭澤歸來菊未荒，便投簪紱弄滄浪。
一篷烟火蓴鱸興，數畝茅茨橘柚香。
欸乃幾時歌古調，籧篨何處避殘陽。
釣閒若枕圖書卧，應被人稱是墨莊。
漢宮
作者：宋無
朝代：宋

武帝昇遐玉殿空，金人夜泣月明中。
三千嬪御無行幸，猶費丹砂飼守宮。
烏夜啼
作者：宋無
朝代：宋

露華洗天天墮水，燭光燒雲半空紫。
西施夜醉芙蓉洲，金絲玉簧咽清秋。
鼙鼓鞭月行春雷，洞房花夢酣不迴。
宮中夜夜啼栖烏，美人日日歌吳歈。
吳王國破歌聲絕，鬼火青熒生碧血。
千年壞塚耕狐兔，烏銜紙錢掛枯樹。
髑髏無語滿眼泥，曾見吳王歌舞時。
烏夜啼，啼爲誰。
身前歡樂身後悲，空留瑟怨傳相思。
烏夜啼，啼別離。
無題
作者：宋無
朝代：宋

花影玲瓏滿繡牀，自調綠綺背紅窗。
惆悵佳期學絃線，七條哀怨不成雙。
無題效李商隠
作者：宋無
朝代：宋

粧淺顰深凭綺疏，小郎新拜執金吾。
絃中言語分明怨，裀上腰肢準擬扶。
翠履鴛寒慵鬬草，紅牙馬暖罷樗蒱。
無人商略心頭事，潜向花間卜紫姑。
燕
作者：宋無
朝代：宋

銜得香泥去，花間日午時。
玉人方睡起，莫訝卷簾遲。
牆頭杏花
作者：宋無
朝代：宋

紅杏西鄰樹，過牆無數花。
相煩問春色，端的屬誰家。
猿
作者：宋無
朝代：宋

巴峽聞聲愁斷腸，冷泉照影綠陰凉。
藤摇亂雨領兒過，樹曬斜陽拾蝨忙。
獻果去尋幽洞遠，攀蘿來撼落花香。
空山月暗無人見，啼入白雲深處藏。
玉津園
作者：宋無
朝代：宋

御愛花無主，長生樹幾時。
青青輦路草，盡屬牧羊兒。
玉津園棄景鐘歌
作者：宋無
朝代：宋

炎精不靈火不德，赤熛怒帝喪英魄。
羿弓射日日無光，黄金大鏞破釜色。
天崩七廟移神虛，鬼哭長陵一抔土。
十二盤傾夜月寒，漢銅仙人淚如雨。
六龍屈曲眠秋草，草根蟪蛄語昏曉。
紫苔滿地愁古春，東風吹得乾坤老。
蝸涎鳥篆銀泥剝，烏啄蒲牢戲左角。
更殘漏斷聲莫聞，凡鷄司晨尊鐵鐸。
玉環病齒圖
作者：宋無
朝代：宋

一點春寒入瓠犀，海棠花下獨顰眉。
內厨幾日無宣喚，不問君王索荔枝。
琵琶
作者：宋無
朝代：宋

一片相思木，聲含古塞秋。
琵琶是誰製，長撥別離愁。
琵琶亭
作者：宋無
朝代：宋

聽徹哀絃淚兩行，香山居士未心降。
當年杜老吞聲哭，恨不相逢在曲江。
甘露寺放舶至瓜洲風作
作者：宋無
朝代：宋

天造西來險，山迴北固形。
斷崖纏赤日，孤柱擘蒼溟。
此地何能限，長江或有靈。
然犀夜照浪，飲馬曉吞星。
鐵鎖沈寥廓，樓船沒杳冥。
乾坤一衣带，吳楚兩郵亭。
擊楫人人倦，吹笳處處聽。
海門沙自白，瓜步草猶青。
夢墮浮家樂，魂遭捩柁醒。
計程秋獵地，問舍暮漁汀。
倏忽波濤變，匆忙網罟停。
疾飆移蚌室，暗雨卷龍庭。
贔屭黿鼉壯，谽谺樹石腥。
危檣連偪仄，高岸失竛竮。
世事無深測，生涯獨未寧。
愁煩復消釋，題咏紀曾經。
田間見
作者：宋無
朝代：宋

破屋無茅柱脚斜，一農頭白病看家。
年來水澇秧難蒔，却傍湖塍種藕花。
破窗
作者：宋無
朝代：宋

蘚畫蟲絲紙半無，雨分錢點入櫺疏。
秋風吹得青燈滅，螢火飛來照讀書。
祚德廟
作者：宋無
朝代：宋

祀典當時盛，忠曾保趙孤。
誰知宋祚絕，今與廟俱無。
秣陵寓居
作者：宋無
朝代：宋

荒園日日涉蓬蒿，破屋年年蓋把茅。
向石側生花倚勢，緣牆直上豆攀高。
歸兮春草蕪三徑，老矣松風有二毛。
莫笑家貧拙於事，長鬚能壓榨頭糟。
秣陵晚眺
作者：宋無
朝代：宋

天塹鴻流擁積沙，石城虎踞漫雄誇。
山陵青草六朝地，巷陌烏衣百姓家。
紫蓋黄旗消王氣，瓊枝璧月弔庭花。
孤雲更作降旛勢，目斷樓船日又斜。
端石硯
作者：宋無
朝代：宋

千年巖璞斬新硎，一片琳腴截紫青。
雲漢带星來玉匣，墨池蒸雨出滄溟。
烟開霧斂天晶彩，海靜江澄地典刑。
要與陶泓作佳傳，老磨松液寫黄庭。
竹枝詞
作者：宋無
朝代：宋

莫折閶門楊柳條，带將離恨過楓橋。
向道春愁不禁蕩，蘭舟長放櫓輕摇。
答無住上人
作者：宋無
朝代：宋

隠去看看白髪新，草堂資盡篋生塵。
五陵亦有閒相識，只把黄金笑買春。
答無住和太初韻見寄
作者：宋無
朝代：宋

寶地人來少，檉陰自晚晴。
片雲依石潤，孤磬出花清。
竹筧分泉細，檀烟上㲲輕。
勒銘留水寺，應供宿江城。
適楚濤喧定，歸吳雪滯行。
雨苔粘凍屐，廊葉覆閒枰。
琴爲蛇紋買，書因鳥跡評。
眼高無佛祖，詩癖有山兄。
句妙唐風在，心空漢月明。
晝禪休樹影，夜梵雜松聲。
夏減遊方興，秋添住岳情。
何時修白業，去結嬾殘盟。
答無功歲暮見寄
作者：宋無
朝代：宋

豆稭灰動擁罏天，品字煨殘榾柮烟。
詩草病多刪枕上，眼花書久廢燈前。
老依蕭寺僧留宿，相對蒲團夜不眠。
筋力漸衰餘習在，夢中去趁暗門船。
答王子長
作者：宋無
朝代：宋

病後得書頻，情知未立身。
孤燈風雨夜，兩處別離人。
乙鳥歸來社，辛夷開過春。
如逢元白問，莫說爲詩貧。
答馬懷秀兄弟見訪
作者：宋無
朝代：宋

移家連晚歲，屏跡值春寒。
舊業遺松逕，幽棲遠杏壇。
數椽容膝易，五斗折腰難。
有客來排闥，無人爲整冠。
諷詩稱鮑照，卧雪念袁安。
下里余誰和，高山爾自彈。
迎門屐齒折，扶病带圍寬。
乍喜交時彥，相尋到冷官。
鄰驚都騎盛，僕出草堂看。
光價連城璧，風流藝苑蘭。
老嗟傾蓋晚，貧覺布衣單。
午竈添茶具，烟蓑罷釣竿。
傳呼聞杜曲，榮耀滿江干。
文雅多歆艷，殷勤少接歡。
長鯨鈎上掣，巨闕匣中蟠。
筆力千鈞弩，襟懷百丈瀾。
籍通金馬選，詔待紫泥乾。
樂毅曾强趙，夷吾遂霸桓。
貴應聯萬石，功定服三韓。
留取刊彝鼎，勳名未汝闌。
簡無功
作者：宋無
朝代：宋

種種念予髪，垂垂懷老禪。
公卿既無分，巾鉢欲隨緣。
布襪雲門寺，銅瓶雪竇泉。
他年調水牯，鼻孔不煩穿。
簡翼之
作者：宋無
朝代：宋

碧樹綠蕪空亂雲，故人何處隔江村。
舊書在手再三讀，新恨從頭又一番。
竹幘隨行家具活，蘭亭摹出典刑存。
幾時定訪揚雄宅，爲問太玄經裏言。
羅嗊曲
作者：宋無
朝代：宋

玉井荷花碧，中藏偶意深。
綠房千萬菂，多少可憐心。
老將
作者：宋無
朝代：宋

殺氣消磨暗鐵衣，夜看太白劍無輝。
舊時麾下誰相問，半去封侯半不歸。
老牛
作者：宋無
朝代：宋

草繩穿鼻繫柴扉，殘喘無人問是非。
春雨一犁鞭不動，夕陽空送牧兒歸。
老農
作者：宋無
朝代：宋

倩搔背癢坐深村，愛說前朝賜帛恩。
縣帖不來尋社長，自攤牛契教玄孫。
老馬
作者：宋無
朝代：宋

瘦蹄生入玉門關，病放沙場戰骨閒。
歸齕殘芻應有淚，將軍頭白戍天山。
自君之出矣二首·其一
作者：宋無
朝代：宋

自君之出矣，妾不出閨門。
懷君不敢恨，惟有感君恩。
自君之出矣二首·其二
作者：宋無
朝代：宋

自君之出矣，妾自奉尊嫜。
知君不思妾，亦當思故鄉。
舊內臣家老馬
作者：宋無
朝代：宋

罷直奚官雪滿腮，少年曾扈上之回。
金砧戍削蹄多裂，玉秣辛酸齒半摧。
苜蓿地閒春草遍，葡萄宮廢野花開。
病嘶破櫪秋風夜，猶憶先朝較獵來。
荷錢
作者：宋無
朝代：宋

拾來虛費藕絲穿，暴富池塘積萬千。
人世不平如買得，夏天那有蓋鷗眠。
華蓋峰逸人
作者：宋無
朝代：宋

十步九巖壑，結茅無四鄰。
山中春雨過，水上落花新。
採藥逢毛女，焚香對羽人。
時携一瓢酒，醉著去朝真。
萍
作者：宋無
朝代：宋

風波長不定，浪跡在天涯。
莫怨身輕薄，前生是柳花。
蕃釐觀感瓊花
作者：宋無
朝代：宋

后土祠南裔，坤維媲室家。
國封嚴典禮，宮祀尚褒嘉。
不是神靈異，焉能眷邇遐。
應須有玉女，到此賞瓊葩。
麗服從空降，明粧倚日斜。
同揮五雲扇，共駐七香車。
月姊羞調粉，風姨罷散花。
青童迴絳節，金母屏彤霞。
故事唐時盛，佳名數代誇。
塵根雖下界，天意在中華。
雪讓瓏璁巧，冰銷刻鏤瑕。
人間惟獨爾，地上更何加。
萬蘤殊寥落，群芳避艷邪。
玫瑰誠執御，芍藥等泥沙。
聖運俄驚輟，兵强忽肆拏。
舛訛難核實，真贋遂聱牙。
雷雨還驚蟄，潜藏重發芽。
旁枝微舊崛，新葉漫榮荂。
尤品終蕪沒，珍蕤逐水涯。
兩朝成草莽，九廟雜龍蛇。
古殿蘭旗暗，殘爐桂燎賒。
蕣顔愁想像，珠樹絕驕奢。
寂寞無雙譽，徘徊但自嗟。
八仙聊免俗，消得寶欄遮。
蘇堤
作者：宋無
朝代：宋

漢苑花何處，唐陵柏已空。
相逢大堤柳，令我憶蘇公。
蘭
作者：宋無
朝代：宋

分向湘山伴野蒿，偶并香草入離騷。
清名悔出群芳上，不入離騷更自高。
虎丘
作者：宋無
朝代：宋

吳晉豪華冷劫灰，竺乾金剎壓崔嵬。
玄黄半夜虎精泄，紫翠一峰鰲背來。
池水暗通浦海入，巖扉寒枕白雲開。
輪蹄未散鬼吟寂，萬壑松風僧定回。
蟬
作者：宋無
朝代：宋

高柳夕陽收，繁絃奏未休。
數聲風露飽，一殻古今愁。
凉思知秦樹，哀鳴亂渭流。
年年離別處，幾曲送殘秋。
蠶婦
作者：宋無
朝代：宋

繅得新絲白，將來織素縑。
自慙非錦綺，尚被舞人嫌。
西湖所見
作者：宋無
朝代：宋

綠闌干護水鱗鱗，蘇小門前柳弄春。
聽得語聲嬌不見，隔簾佯喚賣花人。
西湖酒家壁畫枯木
作者：宋無
朝代：宋

衡岳喬松道途遠，成都古柏山川隔。
忽驚老樹刺眼來，疑是頹崖壓東壁。
拗怒風雷龍虎氣，盤摺造化乾坤力。
陰連滄海一片秋，秀奪西湖兩峰色。
寒雲苒惹霾晝影，凍蘚緣沿借春碧。
醉翁睥睨欲掛衣，禪伯經營思憩錫。
烏鳶冥下踏枝空，猿猱夜過嗔藤仄。
鐵榦銅柯嗅不香，蒼雪玄烟潤將滴。
便擬攀蘿解糾纏，何煩平地生荆棘。
直須掃去曲碌姿，揮作昂霄數千尺。
觀沈氏盆開雙頭蓮花戲作
作者：宋無
朝代：宋

一枝傾國又傾城，笑並香腮百媚生。
湘浦二妃窺寶鏡，星宮雙六下銀泓。
金波影儷嬋娟巧，玉露心分沆瀣清。
曾向鴛鴦屏上看，野花空得合歡名。
訪山中隠者
作者：宋無
朝代：宋

遥聞擣藥聲，知有幽人家。
相尋却無路，又隔一谿花。
許山人家
作者：宋無
朝代：宋

桐君種藥隠蘅臯，竹祖生孫共養高。
茶脚碧雲凝午椀，酒聲紅雨滴春槽。
休糧貌古添清瘦，餌朮身輕長綠毛。
仙詔未頒遲拔宅，家資猶戀一溪桃。
詠石得天字
作者：宋無
朝代：宋

肢脈崑崙析，胚渾混沌先。
靈分玄島峙，秀聚景雲鮮。
覆壓風雷窟，枝撐宇宙穿。
崚嶒攲篠霧，歷棘聳蘿烟。
嶪嶪棲危壁，磷磷過瘦涓。
雨攻繩眼斷，浪擊彈窩圓。
筆架珊瑚豎，屏圍瑪瑙偏。
骨攢獰鬼竦，脊凸老蛟跧。
劍卓空蒼色，矛森紫翠顛。
醜宜鎸鳥篆，剛可利龍泉。
怪漬潮紋濕，頑和地軸連。
篔簹梢映带，薜荔葉縈纏。
磊磈蛇身縮，崩崢鳳勢偏。
蘚侵題字處，藤絡倚筇邊。
碎礫鋪文貝，尖峰斫黛蓮。
竇深膏乳滴，甃潤土花沿。
儼若峨冠者，昂如峻士焉。
磴危欺木屐，磯滑怯苔氈。
移恐嵐光動，捫嗔野蔓牽。
衝湍聲類磬，瀉瀑韻成絃。
硬性辭斤鑿，嵌形欠畫傳。
鼓歌傷莫續，鼎句嘆難聯。
砥礪誠由著，磨礲學及遷。
畜奇希抱璞，煉餌詫飛仙。
寸勢垂千仞，嵬胎結幾年。
巖暉知産玉，峽束見奔川。
織女支機穩，山人作枕便。
隕星沈戰域，敲火出漁船。
異或稱羊化，疑應訝虎眠。
龜埋遺碣下，麟仆古塋前。
屹立中流壯，平施大礎堅。
懷沙嗟放逐，凝魄惜嬋娟。
德必穹碑紀，詞當巨硯研。
險思經灧澦，功擬勒燕然。
嵩岱歸諸掌，蓬瀛寄一拳。
不須填碧海，直欲補青天。
謝僧遺石鎗
作者：宋無
朝代：宋

遠寄奇鎗紫玉形，寒翁歡喜欲鎸銘。
茅峰道士傳茶訣，林屋山人送水經。
崖瀑松風添瑟縮，地鑪槐火共青熒。
矮瓶未罄長鑱健，且傍雲根飽茯苓。
貞義女廟
作者：宋無
朝代：宋

貞女浣紗日，行人去國悲。
生前漂母餽，身後謫仙詞。
白月沈魂在，黄金報德遲。
如何孟少府，到此不題詩。
贈日東僧
作者：宋無
朝代：宋

肄業重溟外，隨緣大夏中。
錫飛鯨海靜，杯渡蜃樓空。
音信千峰隔，華夷一水通。
秋深故國夢，應與逝川東。
贈皖山道士
作者：宋無
朝代：宋

世人曾不識，頭带樹皮冠。
閒種藥來賣，醉將琴去彈。
鶴銜仙果下，猿竊玉書看。
莫服丹砂好，恐師生羽翰。
贈竺鍊師
作者：宋無
朝代：宋

姓疑乾竺古先生，霞外幽栖近四明。
履斗星移冠劍影，步虛風引珮環聲。
蘂宮夜喚青鸞降，花洞朝騎白鹿行。
長使芝童看藥竈，爲耽瓊液過蓬瀛。
鶴傳仙語歸華表，魚寄丹書上赤城。
怪石醉中拈筆畫，險棋靜裏按圖爭。
玉桃竊慣慵留種，瑶草尋多盡識名。
縮地日携龍作杖，卧雲時約鳳吹笙。
海邊定與安期遇，關上當逢尹喜迎。
我本翠寒山道士，相隨便欲採黄精。
辟支巖道人
作者：宋無
朝代：宋

髪寒多不剃，門雪少曾開。
瓦鉢幾星芋，石牀三面苔。
緣衣蝨嬾拾，避獵鹿長來。
見說巖頭樹，前生手自栽。
送僧還天目
作者：宋無
朝代：宋

瓶錫亂峰西，藤蘿晝掩扉。
山藏翠微寺，僧向白雲歸。
梵寂風沉磬，禪深雪到衣。
想曾行道處，猿鳥共忘機。
送宗上人游金陵
作者：宋無
朝代：宋

千峰亂水上，一榻到應分。
古像焚香禮，寒鐘出定聞。
瓶離劍池月，錫入秣陵雲。
好去北山住，草堂休勒文。
送母丘秀才自黔中歸益川
作者：宋無
朝代：宋

黔南萬里地，劍外去寧親。
蜀魄花成血，山魈樹隠身。
竹枝歌峽夜，椰子醉蠻春。
歸訪王孫宅，彈琴有故人。
送牟都事景陽赴浙東帥幕
作者：宋無
朝代：宋

蜀郡方齊魯，文翁邁儁賢。
箕裘承憲業，星宿近台躔。
宇宙汾陽鼎，風雲祖逖鞭。
閫威分海徼，節制控閩川。
餽餉功曾立，廉能蹟屢傳。
儒冠真耀武，帥府重芳年。
參畫旌麾右，馳驅將相前。
豪揮驚草檄，燕集見華篇。
吏牘分占授，軍機妙轉旋。
百蠻元震讋，諸校益貞堅。
訓練群材進，鈞陶衆彥遷。
柳營兵鎮肅，蓮幕紱光鮮。
除內恩終許，安邊詔必憐。
酒容山簡醉，騎想葛强聯。
日月新堯曆，車書舊漢天。
揚雄兼賦頌，嘉什到甘泉。
送翟山人
作者：宋無
朝代：宋

聖代容高尚，山林隠去休。
方知堯舜日，亦自有巢由。
送葛鍊師遠遊
作者：宋無
朝代：宋

仙翁去醉碧桃春，鶴背風吹萬里身。
洞裏棋高饒幾子，瓢中詩好寄何人。
三峰紫翠浮芒屩，五岳烟霞染葛巾。
歸日定知能縮地，莫教青竹化龍鱗。
送謝士良之江東
作者：宋無
朝代：宋

謝安遊賞去，別酒惜臨分。
萬里甘爲客，三春苦送君。
風帆攲逆水，江樹入空雲。
若過青山下，須題李白墳。
送鄧侍郎歸江西
作者：宋無
朝代：宋

中國衣冠盡，孤臣蹈海迴。
秦思魯連操，漢憶賈生才。
天遠文星隠，江平畫鷁摧。
人尋芳草去，雁到故鄉來。
山色催行櫂，波聲送客杯。
身還蘇武節，夢泣李陵臺。
水落蛟龍縮，城空鼓角哀。
蒼梧雲浩蕩，黄屋浪崔嵬。
夜雨江蘺濕，春風杜若開。
祇令少微動，慎莫應三台。
送金華黄晉卿之諸暨州判官
作者：宋無
朝代：宋

夫子今衡鑒，斯文屬在茲。
擅場年鼎盛，抱業器瓌奇。
鶚薦嶄頭角，鶑遷奮羽儀。
詞源傾渤澥，筆陣偃蛟螭。
太極鈎深賦，先儒射策辭。
秋闈前决勝，春榜後名馳。
激切波瀾立，鎸鑱物象危。
光芒牛斗宿，標格鳳凰池。
袍色宮花稱，才華制草宜。
馬驕曾杏苑，臚唱果丹墀。
王事勤州佐，官聯逼郡麾。
談經猶寶地，視篆必瓜期。
漸覺要章寵，徐看利澤施。
治應黄霸最，民定邵棠思。
郢雪聆高調，郇雲喜近披。
晚陪靈運屐，早訪董生帷。
梓匠寧辭斵，樗材忝辱知。
塵凡勞點化，傳玩指瑕疵。
我自哀王粲，伊誰說項斯。
碧山招未隠，白髪病相欺。
歲晏空江急，風迴落木悲。
雨來孤枕夜，夢別故人時。
留滯飄蓬梗，攀援折桂枝。
願言多善政，尚得播聲詩。
送閔思齊浙東帥府掾
作者：宋無
朝代：宋

南越連閩徼，東瀛貢百蠻。
軍營威帥閫，記室比官班。
之子稱時彥，群公譽早攀。
詩壇堪白戰，幕府政朱顔。
橫槊金飈動，談兵玉帳閒。
貨通夷舶富，民羨國風還。
夜柝鯨潜海，春旗豹隠山。
携琴遊有暇，挈榼酒休慳。
將佐知書貴，勳名待詔頒。
孟堅詞訟作，留照汗青間。
送陳行之之信州推官
作者：宋無
朝代：宋

漢守曾懸榻，家聲復世綸。
贊廉推雅士，列郡重嘉賓。
昭代詳刑讞，賢僚體聖仁。
袴襦憐故老，狴犴念冤人。
英幹登時望，文華異等倫。
固宜膺寵渥，豈但活罷民。
江左名藩舊，風流佐幕新。
平反須有頌，剛决看如神。
郄鑒初榮養，黄香早締婣。
錦還鄉已晝，綵戲室俄春。
自補尋山屐，誰親墊雨巾。
拊循恩易洽，煦嫗俗當淳。
曲動陽關疊，樽移祖帳陳。
未能忘手握，何得更情親。
羨爾丹霄貴，悲余白髪貧。
尚期金鼎藥，猶客素衣塵。
巖壑將幽賞，烟霞欲隠淪。
交游千古事，離別百年身。
楚澤寒多雁，吳波暖見鱗。
相思不相見，音問莫辭頻。
送陳衡中之越
作者：宋無
朝代：宋

見說會稽郡，風流如晉時。
貧惟將母去，清不要人知。
修竹王猷宅，春風夏禹祠。
到官游有暇，好寄剡中詩。
遊三茅華陽諸洞·其一
作者：宋無
朝代：宋

冠带寒星帔剪霞，步虛去宴玉宸家。
醉歸却跨青鸞下，衝落碧桃無數花。
遊三茅華陽諸洞·其三
作者：宋無
朝代：宋

書滿琅函秘不開，雲窗霧閣鎖青苔。
門前白鹿將麑過，定是避秦人引來。
遊三茅華陽諸洞·其二
作者：宋無
朝代：宋

玉案清香徹夜焚，紫烟成蓋覆茅君。
數聲金磬秋壇霽，敲碎遥天一縷雲。
遊三茅華陽諸洞·其四
作者：宋無
朝代：宋

淡染雲霞五色衣，杏壇朝罷對花披。
洞中養隻千年鶴，長被仙人來借騎。
遊天姥山
作者：宋無
朝代：宋

欲去不得路，自將蘿蔦捫。
相逢採藥叟，偶入落花村。
晴草鹿眠軟，雨潭魚上渾。
無人動烟火，應取曉霞吞。
遊楞伽寺
作者：宋無
朝代：宋

蘿逕入蒼靄，鐘聲來翠微。
招提在何許，雲外一僧歸。
郊外晚望
作者：宋無
朝代：宋

野曠行人少，林荒夕照微。
烟中一聲笛，何處牧兒歸。
金陵懷古
作者：宋無
朝代：宋

宮磚賣盡雨崩牆，苜蓿秋紅滿夕陽。
玉樹後庭花不見，北人租地種茴香。
金陵送倪水西之江陵
作者：宋無
朝代：宋

楚江江上暮雲東，萬里春波去意濃。
桃葉歌殘秣陵酒，梨花夢斷景陽鐘。
沅湘水落瓊瑶合，巴蜀山來錦繡重。
回雁峰前見歸雁，相思何處再相逢。
銅陵五松山中
作者：宋無
朝代：宋

樵聲聞遠林，流水隔雲深。
茅屋在何處，桃花無路尋。
身黄松上鼠，頭白竹間禽。
應有仙家住，避秦來至今。
長信秋
作者：宋無
朝代：宋

長信秋來月自圓，夜香猶拜玉階前。
妾今不願君王寵，惟願君王壽萬年。
長卿
作者：宋無
朝代：宋

一病文園渴思深，祇應惆悵爲鳴琴。
老來減盡凌雲氣，却賦長門易酒金。
長相思
作者：宋無
朝代：宋

昨夜相逢處，朦朧春夢中。
遼西書不到，莫是戍遼東。
長門怨
作者：宋無
朝代：宋

金壺咽淚蓮花澀，銀箭浮遲渴烏泣。
知更阿監羅襪冰，暝對星河玉階立。
內官唱漏催曉籌，芙蓉夢破燕支愁。
起來妝罷窺繡戶，三十六院殘燭幽。
建章風傳鳳吹遠，翠華晨幸昭儀館。
箜篌不語心自語，愁長如天恨天短。
紅裀暖踏楊花雪，絳縷閒封守宮血。
鸚鵡空猜警蹕聲，春寒緊護流蘇結。
閲張上卿仙遊錄
作者：宋無
朝代：宋

漢祖龍飛日，真人豹隠中。
綸音來薊北，驛傳起江東。
聖德深弘教，玄門厚植功。
垂衣軒帝治，問道廣成風。
獸夢符坤極，鴻門建震宮。
雨敷皇澤意，雪應紫宸衷。
白玉刊章重，黄金範櫑雄。
制詞天藻疊，冠佩露華濃。
宣室繁釐受，高禖敬祀恭。
嚴齋迎景祚，正念格晨穹。
宇宙樞機運，雷霆寂默通。
扈驂鑾從近，恩賚上方隆。
裔演留侯系，經開柱史蒙。
五朝膺顯渥，百辟仰精忠。
宗戚勳封盛，師生祿秩崇。
力辭君九錫，首邁爵三公。
第宅仙官府，逍遥綺皓翁。
漆園春未老，蓬島藥何窮。
詔下瑶京鶴，神昇絳闕虹。
自期沖舉去，誰識壽齡終。
霄駕烟霞遠，星壇杖屨空。
圖容曾翰苑，遺蹟漫崆峒。
太上元無象，微謠詎得工。
獨存清凈化，爲國致年豐。
阿房宮圖
作者：宋無
朝代：宋

千門萬戶矗青冥，六國脂膏四海兵。
豈但此中非帝業，當時猶更有儒坑。
雙陸
作者：宋無
朝代：宋

金縷紋桑斵局堅，紅雲倒浸一池蓮。
星環紫極無多點，月印銀潢有兩弦。
行采砧聲鳴素練，計籌花片落牙錢。
箇人慣受卑棲苦，長爲歸遲罰綺筵。
雨夜懷虛碧
作者：宋無
朝代：宋

共有烟霞疾，襟期江海分。
故人年老別，寒雨夜深聞。
地肺潜通嶽，峨眉秀拂雲。
何時負笈去，稽首五千文。
雨篷爲吟友題
作者：宋無
朝代：宋

家分半席並鷗眠，興墮吳頭楚尾天。
機杼曉聲柔櫓月，簾帷暝色片帆烟。
魚龍窟宅同春夢，鷄犬圖書當夜船。
咫尺五湖晴景好，釣竿閒在草堂前。
雪夜有懷
作者：宋無
朝代：宋

雪壓狐裘醉玉京，夜聞歌吹到天明。
寒窗病起今頭白，始聽春蠶食葉聲。
雲雨
作者：宋無
朝代：宋

雲雨朝朝暮暮新，襄王魂斷楚江春。
武丁曾有中宵夢，惟覓巖前版築人。
靈巖寺上方
作者：宋無
朝代：宋

霸業銷沈烟樹濃，吳王臺殿梵王宮。
屧廊人去土花碧，香徑僧歸秋葉紅。
颶母射巖風動地，蛟精徙穴霧迷空。
明朝江郭重回首，寺在翠微蒼靄中。
青衣洞隠者
作者：宋無
朝代：宋

清泉自盥沐，丱髪不冠巾。
看盡世間事，爭如林下人。
嘯雲巖谷應，坐石鹿麋親。
莫棄茅庵去，白桃花又春。
題玉環聯轡圖
作者：宋無
朝代：宋

赭袍紅映縷金衣，笑並花驄酒力微。
試問六龍西幸日，有人曾侍翠華歸。
題許山人居
作者：宋無
朝代：宋

葺茅栖碧巘，梯路上雲危。
樹影池摇曲，泉聲石礙遲。
鳥銜丸罷藥，猿拾著殘棋。
見說仙家伴，時來覓紫芝。
馬塍
作者：宋無
朝代：宋

桃李宮城近，偏承雨露恩。
至今耕種地，一半作花園。
騾綱圖
作者：宋無
朝代：宋

劍閣清塵犯屬車，綱騾馱得荔支無。
却嫌畫史才情少，不作承平舞馬圖。
髪白解嘲
作者：宋無
朝代：宋

吳霜兩鬢早先秋，聞道愁多會白頭。
溪上鷺鷥渾似雪，想應無那一身愁。
鶴
作者：宋無
朝代：宋

毛骨珊珊白雪清，千年世上頂丹成。
晴飛碧落秋空闊，露立瑶臺夜月明。
仙島雲深歸有信，天壇花落步無聲。
時來華表何人識，依舊翻身上玉京。
朱子庵
作者：宋煜
朝代：宋
体裁：七言绝句

仙人自昔好楼居，怪石棱层倚碧虚。见说通天中有路，世间何处觅飙车。
朱子庵
作者：宋煜
朝代：宋

仙人自昔好樓居，怪石稜層倚碧虛。
見說通天中有路，世間何處覓飆車。
石臼洞
作者：宋煜
朝代：宋
体裁：七言绝句

清泉一派水潺潺，石穴端然一臼安。洗药炼丹仙已去，只留踪迹与人看。
石臼洞
作者：宋煜
朝代：宋

清泉一派水潺潺，石穴端然一臼安。
洗藥煉丹仙已去，只留踪跡與人看。
竹符
作者：宋煜
朝代：宋
体裁：七言绝句

仙篆元非世俗书，笔端会把鬼神驱。当年笔迹今何在，洞客争传竹叶符。
竹符
作者：宋煜
朝代：宋

仙篆元非世俗書，筆端會把鬼神驅。
當年筆迹今何在，洞客爭傳竹葉符。
蝴蝶洞
作者：宋煜
朝代：宋

阴深古木护涟漪，洞裏藏春人不知。
不是桃源深有路，如向蝴蝶满璚枝。
蝴蝶洞
作者：宋煜
朝代：宋

阴深古木护涟漪，洞里藏春人不知。不是桃源深有路，如向蝴蝶满璚枝。
蝴蝶洞
作者：宋煜
朝代：宋

陰深古木護漣漪，洞裏藏春人不知。
不是桃源深有路，如向蝴蝶滿璚枝。
遗衣坛
作者：宋煜
朝代：宋

驾鹤乘鸾归紫府，仙凡从此不相干。要传当日飞升事，收拾遗衣为结坛。
遗衣坛
作者：宋煜
朝代：宋

驾鹤乘鸾归紫府，仙凡从此不相干。
要传当日飞昇事，收拾遗衣为结坛。
遺衣壇
作者：宋煜
朝代：宋

駕鶴乘鸞歸紫府，仙凡從此不相干。
要傳當日飛昇事，收拾遺衣爲結壇。
鐵橋峰
作者：宋煜
朝代：宋

拄杖何年擲向空，雲端隠約化晴虹。
此橋端的通霄漢，誰與同遊訪月宮。
铁桥峰
作者：宋煜
朝代：宋

拄杖何年掷向空，云端隐约化晴虹。此桥端的通霄汉，谁与同游访月宫。
铁桥峰
作者：宋煜
朝代：宋

拄杖何年掷向空，云端隠约化晴虹。
此桥端的通霄汉，谁与同游访月宫。
題朱明洞
作者：宋煜
朝代：宋

澗流一一抱峰回，面面林巒錦帳開。
我品洞天居第七，只應題作小蓬萊。
题朱明洞
作者：宋煜
朝代：宋
体裁：七言绝句

涧流一一抱峰回，面面林峦锦帐开。我品洞天居第七，只应题作小蓬莱。
黄野人庵
作者：宋煜
朝代：宋

淮南鷄犬上云端，底事先生独世间。
上界应嫌官府足，不如平地且骖鸾。
黄野人庵
作者：宋煜
朝代：宋

淮南鷄犬上雲端，底事先生獨世間。
上界應嫌官府足，不如平地且驂鸞。
黄野人庵
作者：宋煜
朝代：宋

淮南鸡犬上云端，底事先生独世间。上界应嫌官府足，不如平地且骖鸾。
拙詩奉贈富樂山海公禪師
作者：宋球
朝代：宋

遊遍西南轉法輪，歸來挂錫舊溪濱。
師心皎皎潭中月，世俗悠悠几上塵。
白雪眉毫俱晚暮，碧雲章句獨清新。
近來素壁皆圖像，如滿聯成七老人。
拙诗奉赠富乐山海公禅师
作者：宋球
朝代：宋
体裁：七言律诗

游遍西南转法轮，归来挂锡旧溪滨。师心皎皎潭中月，世俗悠悠几上尘。白雪眉毫俱晚暮，碧云章句独清新。近来素壁皆图像，如满联成七老人。
玉华寺
作者：宋球
朝代：宋
体裁：五言律诗

一径入云壑，游人高下行。绿萝垂绀幰，屏壁削层城。山气蒸衣湿，松风洒面清。野僧遗万事，饱听石泉声。
玉华山
作者：宋球
朝代：宋

玉华山来自何处，巉巉拔立陵紫烟。
上有干云切霄之苍松，下有迸崖漱壑之清泉。
长河西来啮山足，燐火白日明峯巅。
浮岚暖翠入窗户，六月殿阁风泠然。
我来岂暇弔古蹟，俛仰但喜遗嚣喧。
心魂澄澈耳目醒，如脱世故游神僊。
平明却入俗尘去，回首烟萝羞满颜。
玉華寺
作者：宋球
朝代：宋

一逕入雲壑，遊人高下行。
綠蘿垂紺幰，屏壁削層城。
山氣蒸衣濕，松風灑面清。
野僧遺萬事，飽聽石泉聲。
玉華山
作者：宋球
朝代：宋

玉華山來自何處，巉巉拔立陵紫煙。
上有干雲切霄之蒼松，下有迸崖漱壑之清泉。
長河西來齧山足，燐火白日明峯巔。
浮嵐暖翠入窗戶，六月殿閣風泠然。
我來豈暇弔古蹟，俛仰但喜遺囂喧。
心魂澄澈耳目醒，如脫世故游神僊。
平明却入俗塵去，回首煙蘿羞滿顔。
句·其一
作者：宋理宗
朝代：宋

天高地下禮居中。
句·其二
作者：宋理宗
朝代：宋

芳意饒呈瑞，寒光助照人。
和靈隠長老頌
作者：宋理宗
朝代：宋

欲言心佛難分別，俱是精微無礙通。
跳出千重縛不住，天涯海角任西風。
孝梅里
作者：宋理宗
朝代：宋

南風六月吐梅花，奇絕西昌孝子家。
一點落英千古月，夜來啼殺後棲鴉。
宁宗皇帝挽词·其一
作者：宋理宗
朝代：宋

冲澹凝金汞，忧勤失宝丹。
讲余曦正午，班促漏方残。
济野云生暗，苍梧日转寒。
列朝从艺祖，天阙会金銮。
宁宗皇帝挽词·其二
作者：宋理宗
朝代：宋

仙御宾空日，龙飞杳杳间。
五云呈瑞綵，九虎敞重关。
宝辇扶苍鹤，云韶拥玉班。
千年栖佛地，今日覩天颜。
寧宗皇帝挽詞·其一
作者：宋理宗
朝代：宋

沖澹凝金汞，憂勤失寶丹。
講餘曦正午，班促漏方殘。
濟野雲生暗，蒼梧日轉寒。
列朝從藝祖，天闕會金鑾。
寧宗皇帝挽詞·其二
作者：宋理宗
朝代：宋

仙御賓空日，龍飛杳杳間。
五雲呈瑞綵，九虎敞重關。
寶輦扶蒼鶴，雲韶擁玉班。
千年棲佛地，今日覩天顔。
批养性存心二说
作者：宋理宗
朝代：宋

方寸中涵一太虚，操存须用养工夫。
莹然镜浄无纤翳，一性融明万理俱。
批養性存心二說
作者：宋理宗
朝代：宋

方寸中涵一太虛，操存須用養工夫。
瑩然鏡浄無纖翳，一性融明萬理俱。
昌化縣進嘉禾嘉粟賜賈丞相
作者：宋理宗
朝代：宋

一德交孚叶兩儀，嘉禾嘉粟獻珍奇。
祥呈屬邑信非偶，瑞應明禋若有期。
周紀唐封生秀穎，漢歌郊廟産靈芝。
何如近在王畿內，慶典珍符萃一時。
李璮归国
作者：宋理宗
朝代：宋

力扶汉鼎頼元勋，泰道宏开万象新。
声暨南郊方慕义，恩渐东海悉来臣。
凯书已奏三边捷，庙算全消万里尘。
坐致太平今日事，中兴宝运喜环循。
李璮歸國
作者：宋理宗
朝代：宋

力扶漢鼎頼元勳，泰道宏開萬象新。
聲暨南郊方慕義，恩漸東海悉來臣。
凱書已奏三邊捷，廟算全消萬里塵。
坐致太平今日事，中興寶運喜環循。
淳佑丙午讲礼记毕锡宴秘书省赐侍读少师郑清之以下
作者：宋理宗
朝代：宋

鰲极开先已降衷，上天下泽礼居中。
三才义理维持力，万世纲常建立功。
孔圣法言多纂辑，汉儒师学共修崇。
经帷讲彻资羣彦，克己工夫在广充。
淳祐丙午講禮記畢錫宴祕書省賜侍讀少師鄭清之以下
作者：宋理宗
朝代：宋

鰲極開先已降衷，上天下澤禮居中。
三才義理維持力，萬世綱常建立功。
孔聖法言多纂輯，漢儒師學共修崇。
經帷講徹資羣彥，克己工夫在廣充。
瑞不为祥
作者：宋理宗
朝代：宋

初是烈祖开炎图，华夷一统同车书。
人心爱戴无远迩，亲传圣像绘成都。
成都赤子尊君父，大廷重光奉祠宇。
殿旁一木久已枯，俄发三芽当夏五。
万物荣枯知有时，枯杨况更能生稊。
天胡此野大此瑞，祖宗垂佑从可知。
吁嗟全蜀今非昔，玉垒金城久荆棘。
幸今天道已好还，欲洗腥羶归古益。
矧兹廊庙古栋梁，肃雍显相登明堂。
岷峨万里来献瑞，愿符景运答休祥。
书言颠木有由蘗，天其永命復大业。
中兴肇开同一机，万载重芳光史牒。
瑞不爲祥
作者：宋理宗
朝代：宋

初是烈祖開炎圖，華夷一統同車書。
人心愛戴無遠邇，親傳聖像繪成都。
成都赤子尊君父，大廷重光奉祠宇。
殿旁一木久已枯，俄發三芽當夏五。
萬物榮枯知有時，枯楊況更能生稊。
天胡此野大此瑞，祖宗垂佑從可知。
吁嗟全蜀今非昔，玉壘金城久荆棘。
幸今天道已好還，欲洗腥羶歸古益。
矧茲廊廟古棟梁，肅雍顯相登明堂。
岷峨萬里來獻瑞，願符景運答休祥。
書言顛木有由蘗，天其永命復大業。
中興肇開同一機，萬載重芳光史牒。
笔占示林君奇
作者：宋理宗
朝代：宋

许负往昔矣，天纲今何之。
谁知千载后，復遇林君奇。
筆占示林君奇
作者：宋理宗
朝代：宋

許負往昔矣，天綱今何之。
誰知千載後，復遇林君奇。
聞喜宴詩賜狀元方逢辰
作者：宋理宗
朝代：宋

肆予臨御九賓興，藹藹盈庭俊乂升。
喜頼讜言調八事，欲垂景運進三登。
攄忠社稷惟名節，濟用邦家必器能。
豐芑涵濡盛今日，勉思德意共欽承。
賜狀元文天祥以下
作者：宋理宗
朝代：宋

道久於心化未成，樂聞爾士對延英。
誠惟不息斯文著，治豈多端在力行。
華國以文由造理，事君務實勿沽名。
得賢功用真無敵，能爲皇家立太平。
賜答鄭宷
作者：宋理宗
朝代：宋

秋思太華峯頭雪，晴憶巫山一片雲。
去國歸來猶未得，詩篇遥贈北山君。
賜賈相
作者：宋理宗
朝代：宋

清明朝野遇清明，萬國歡心樂太平。
樽俎優賢咨啟沃，載賡既醉詠盈成。
賜鄭丞相
作者：宋理宗
朝代：宋

菲德承休帝命新，青陽闓動御昌辰。
慶貽虹渚嘉祥衍，春滿鼇山景色新。
鎬燕頌思勤□□，靈韶協奏喜橫陳。
在朝從此薰和氣，要使驩心萬姓均。
賜靈隠住持德光
作者：宋理宗
朝代：宋

大暑流金石，寒風結凍雲。
梅花香度遠，自有一枝春。
賜馬廷鸞四首·其一
作者：宋理宗
朝代：宋

天高地下禮由分，聖哲於焉秩糾紛。
心法操存毋不敬，治功顯設在斯文。
會通自可躋明聖，品節應知本儉勤。
旃厦講磨資衆彥，精微盡處是尊聞。
賜馬廷鸞四首·其三
作者：宋理宗
朝代：宋

古掖摛文步武高，綾衾寓直焰蘭膏。
當年宮錦飛雙鵠，今夕僊圖看巨鼇。
詩賜玉堂蘇易簡，光摇蓮炬令狐綯。
明時盛事今重見，爰製篇章示衮褒。
賜馬廷鸞四首·其二
作者：宋理宗
朝代：宋

春秋萬古一權衡，筆削昭然揭日星。
道貫百王垂大法，義先五始定常經。
是非褒貶寓深意，理亂安危燭未形。
內夏外夷歸一統，燁然治象炳丹青。
賜馬廷鸞四首·其四
作者：宋理宗
朝代：宋

聖烈神謨肇我邦，鉅編詔後總宏綱。
立心廣大侔天地，行事明通邁帝王。
訓與六經相表裏，法垂萬世愈巍煌。
講帷可但資敷繹，夙夜惟知率舊章。
赐状元文天祥以下
作者：宋理宗
朝代：宋

道久于心化未成，乐闻尔士对延英。
诚惟不息斯文着，治岂多端在力行。
华国以文由造理，事君务实勿沽名。
得贤功用真无敌，能为皇家立太平。
赐答郑宷
作者：宋理宗
朝代：宋

秋思太华峯头雪，晴忆巫山一片云。
去国归来犹未得，诗篇遥赠北山君。
赐郑丞相
作者：宋理宗
朝代：宋

菲德承休帝命新，青阳闿动御昌辰。
庆贻虹渚嘉祥衍，春满鳌山景色新。
镐燕颂思勤□□，灵韶协奏喜横陈。
在朝从此熏和气，要使驩心万姓均。
赐马廷鸾四首·其三
作者：宋理宗
朝代：宋

古掖摛文步武高，绫衾寓直焰兰膏。
当年宫锦飞双鹄，今夕僊图看巨鳌。
诗赐玉堂苏易简，光摇莲炬令狐绹。
明时盛事今重见，爰制篇章示衮褒。
赐马廷鸾四首·其四
作者：宋理宗
朝代：宋

圣烈神谟肇我邦，鉅编诏后总宏纲。
立心广大侔天地，行事明通迈帝王。
训与六经相表裏，法垂万世愈巍煌。
讲帷可但资敷绎，夙夜惟知率旧章。
重修復古殿紀事
作者：宋理宗
朝代：宋

烈祖謀詒燕，沖人命紹龜。
禁嚴瞻復古，締創想當時。
鳳紀因多歷，翬飛欲寖隳。
端居常念此，涼德恐羞之。
勉輯炎興業，新還舜禹規。
棟驤非玉瑱，樸斲僅塗茨。
咫尺羹牆見，延洪典則貽。
緬懷光宅舊，儼若煥章垂。
聖志惟先定，鴻名寓有爲。
風烟沈廟算，天日俯疇咨。
屏翰環方召，言謨富禹夔。
權綱歸總攬，制度永維持。
養士翔鴛鷺，蒐兵振虎貔。
宣王修政日，光武中興時。
文治綏函夏，英威鬯遠夷。
萬年丕顯績，三紀太平基。
繼述慚非稱，規恢動慨思。
肯堂心翼翼，景行日孜孜。
載繹車攻雅，宜賡考室詩。
告成書梗概，拜手緝蕪辭。
重修復古殿纪事
作者：宋理宗
朝代：宋

烈祖谋诒燕，冲人命绍龟。
禁严瞻復古，缔创想当时。
凤纪因多历，翚飞欲寖隳。
端居常念此，凉德恐羞之。
勉辑炎兴业，新还舜禹规。
栋骧非玉瑱，朴斲仅涂茨。
咫尺羹墙见，延洪典则贻。
缅怀光宅旧，俨若焕章垂。
圣志惟先定，鸿名寓有为。
风烟沈庙算，天日俯畴咨。
屏翰环方召，言谟富禹夔。
权纲归总揽，制度永维持。
养士翔鸳鹭，蒐兵振虎貔。
宣王修政日，光武中兴时。
文治绥函夏，英威鬯远夷。
万年丕显绩，三纪太平基。
继述惭非称，规恢动慨思。
肯堂心翼翼，景行日孜孜。
载绎车攻雅，宜赓考室诗。
告成书梗概，拜手缉芜辞。
闻喜宴诗赐状元方逢辰
作者：宋理宗
朝代：宋

肆予临御九宾兴，蔼蔼盈庭俊乂升。
喜頼谠言调八事，欲垂景运进三登。
摅忠社稷惟名节，济用邦家必器能。
丰芑涵濡盛今日，勉思德意共钦承。
項龍歸省
作者：宋理宗
朝代：宋

清河正願得忠臣，豈覺辭官歸思匆。
爲道思親心甚切，難留執手意奚窮。
親斟御酒資行色，更敕雲臺寫範容。
回到家鄉人問及，始知朕不負勳功。
題趙葵墨梅
作者：宋理宗
朝代：宋

溪藤疏影勢千尋，筆補春工著意深。
止渴調羹歸妙手，誰知一片歲寒心。
题赵葵墨梅
作者：宋理宗
朝代：宋

溪藤疏影势千寻，笔补春工着意深。
止渴调羹归妙手，谁知一片岁寒心。
題義門胡氏華林書院
作者：宋琪
朝代：宋

賢良肄業文方盛，孝友傳家族更豪。
旌表特恩門第貴，御書新賜姓名高。
謀孫有後榮非數，待士無疏衆豈勞。
我想華林終未到，只因氣概屬仙曹。
题义门胡氏华林书院
作者：宋琪
朝代：宋
体裁：七言律诗

贤良肄业文方盛，孝友传家族更豪。旌表特恩门第贵，御书新赐姓名高。谋孙有后荣非数，待士无疏众岂劳。我想华林终未到，只因气概属仙曹。
次陆务观韵
作者：宋甡
朝代：宋
体裁：七言绝句

欲求平易多成拙，稍涉新奇却未工。得句直须参造化，此身何必计穷通。
次陸務觀韵
作者：宋甡
朝代：宋

欲求平易多成拙，稍涉新奇却未工。
得句直須參造化，此身何必計窮通。
一春
作者：宋白
朝代：宋

一春情調淡悠悠，閒倚書窗背小樓。
暖日只添中酒睡，晚風頻動惜花愁。
鶑衝舞蝶侵人過，絮逐天絲觸處遊。
已爲韶光發惆悵，可堪家近白蘋洲。
一春
作者：宋白
朝代：宋

一春情调淡悠悠，閒倚书窗背小楼。暖日只添中酒睡，晚风频动惜花愁。莺冲舞蝶侵人过，絮逐天丝触处游。已为韶光发惆怅，可堪家近白蘋洲。
一春
作者：宋白
朝代：宋

一春情调淡悠悠，閒倚书窗背小楼。
暖日只添中酒睡，晚风频动惜花愁。
鶑衝舞蝶侵人过，絮逐天丝触处游。
已为韶光发惆怅，可堪家近白苹洲。
七夕
作者：宋白
朝代：宋

纖吹浮雲薦，非因散巧樓。
靈儔不可覿，仙溪泛悠悠。
七夕
作者：宋白
朝代：宋
体裁：五言绝句

纤吹浮云荐，非因散巧楼。灵俦不可觌，仙溪泛悠悠。
中秋感怀
作者：宋白
朝代：宋

去年今夜此堂前，人正清歌月正圆。今夜秋来人且散，不如云雾蔽青天。云彩冰光似去年，去年人月两婵娟。今宵不辨连明坐，拚醉抽身黑处眠。
中秋感怀·其一
作者：宋白
朝代：宋
体裁：七言绝句

去年今夜此堂前，人正清歌月正圆。今夜秋来人且散，不如云雾蔽青天。
中秋感怀·其二
作者：宋白
朝代：宋
体裁：七言绝句

云彩冰光似去年，去年人月两婵娟。今宵不辨连明坐，拚醉抽身黑处眠。
中秋感懷·其一
作者：宋白
朝代：宋

去年今夜此堂前，人正清歌月正圓。
今夜秋來人且散，不如雲霧蔽青天。
中秋感懷·其二
作者：宋白
朝代：宋

雲彩冰光似去年，去年人月兩嬋娟。
今宵不辨連明坐，拚醉抽身黑處眠。
中酒
作者：宋白
朝代：宋
体裁：五言律诗

中酒事俱妨，偷眠就黑房。静嫌鹦鹉闹，渴忆荔枝香。病与慵相续，心和梦尚狂。从今改题品，不号醉为乡。
中酒
作者：宋白
朝代：宋

中酒事俱妨，偷眠就黑房。
靜嫌鸚鵡鬧，渴憶荔枝香。
病與慵相續，心和夢尚狂。
從今改題品，不號醉爲鄉。
九日
作者：宋白
朝代：宋

霜冷风清九月九，茱萸黄菊家园有。何时玉殿接千官，称觞共进南山寿。陶家篱落菊花开，醉拟西风立钓台。一座良交皆不见，数声燕雁戛云来。秋色萧萧野水边，茱萸时节菊花天。明时未达青云晚，惆怅登高又一年。
九日·其一
作者：宋白
朝代：宋

霜冷風清九月九，茱萸黄菊家園有。
何時玉殿接千官，稱觴共進南山壽。
九日·其三
作者：宋白
朝代：宋

秋色蕭蕭野水邊，茱萸時節菊花天。
明時未達青雲晚，惆悵登高又一年。
九日·其二
作者：宋白
朝代：宋
体裁：七言绝句

陶家篱落菊花开，醉拟西风立钓台。一座良交皆不见，数声燕雁戛云来。
九日·其二
作者：宋白
朝代：宋

陶家籬落菊花開，醉擬西風立釣臺。
一座良交皆不見，數聲燕雁戛雲來。
九日三首
作者：宋白
朝代：宋
体裁：七言绝句

秋色萧萧野水边，茱萸时节菊花天。明时未达青云晚，惆怅登高又一年。
九日三首
作者：宋白
朝代：宋

陶家篱落菊花开，醉拎西风立钓台。
一座良交皆不见，数声燕雁戛云来。
九日三首
作者：宋白
朝代：宋
体裁：七言绝句

霜冷风清九月九，茱萸黄菊家园有。何时玉殿接千官，称觞共进南山寿。
云
作者：宋白
朝代：宋

化作奇形随物态，散成文锦自天机。红堆远峤日初上，碧满长空人未归。逸兴狂来连海阔，高情间甚出山飞。须知深处藏雷雨，不独江边绕钓矶。
云
作者：宋白
朝代：宋

化作奇形随物态，散成文锦自天机。
红堆远峤日初上，碧满长空人未归。
逸兴狂来连海阔，高情间甚出山飞。
须知深处藏雷雨，不独江边遶钓矶。
句
作者：宋白
朝代：宋

吉音来碧落，帖子报红笺。清夜惊神王，胧明到省前。风中宫漏尽，日出榜绳悬。劳君赠我古风诗，逋翁所谓扑凸奇。宋朝归圣主，潘阆是诗人。凌晨走退虾蟆鼻，几日飞经滟滪堆。春风麦陇连蛮芊，细雨梨花问海棠。竹底衙人吏，花间押簿书。峨眉多雨雅江秋，溢岸清波入郡流。最念春风尝酒处，梅酸笋翠后溪头。玉津县里三年闷，金粟山前九月愁。梅雪初销腊酒香，嘉州属县且寻芳。道出嘉阳正西指，一带灵峰如涌起。回眸已觉三山近，满壁潜惊五月寒。昔日曾为尺木阶，今朝真是青云友。
句·其一
作者：宋白
朝代：宋

吉音來碧落，帖子報紅牋。
清夜驚神王，朧明到省前。
風中宮漏盡，日出榜繩懸。
句·其一
作者：宋白
朝代：宋
体裁：句

吉音来碧落，帖子报红笺。清夜惊神王，胧明到省前。风中宫漏尽，日出榜绳悬。
句·其一〇
作者：宋白
朝代：宋

梅雪初銷臘酒香，嘉州屬縣且尋芳。
句·其一一
作者：宋白
朝代：宋

道出嘉陽正西指，一带靈峰如湧起。
句·其一三
作者：宋白
朝代：宋

昔日曾爲尺木階，今朝真是青雲友。
句·其一二
作者：宋白
朝代：宋

回眸已覺三山近，滿壁潛驚五月寒。
句·其七
作者：宋白
朝代：宋

峨眉多雨雅江秋，溢岸清波入郡流。
句·其三
作者：宋白
朝代：宋

宋朝归圣主，潘阆是诗人。
句·其三
作者：宋白
朝代：宋

宋朝歸聖主，潘閬是詩人。
句·其九
作者：宋白
朝代：宋

玉津县裏三年闷，金粟山前九月愁。
句·其九
作者：宋白
朝代：宋

玉津县里三年闷，金粟山前九月愁。
句·其九
作者：宋白
朝代：宋

玉津縣裏三年悶，金粟山前九月愁。
句·其二
作者：宋白
朝代：宋

劳君赠我古风诗，逋翁所谓扑凸奇。
句·其二
作者：宋白
朝代：宋

勞君贈我古風詩，逋翁所謂撲凸奇。
句·其五
作者：宋白
朝代：宋

春風麥隴連蠻芊，細雨梨花問海棠。
句·其五
作者：宋白
朝代：宋

春风麦陇连蛮芊，细雨梨花问海棠。
句·其八
作者：宋白
朝代：宋

最念春風嘗酒處，梅酸笋翠後溪頭。
句·其八
作者：宋白
朝代：宋

最念春风尝酒处，梅酸笋翠后溪头。
句·其六
作者：宋白
朝代：宋

竹底衙人吏，花間押簿書。
句·其六
作者：宋白
朝代：宋

竹底衙人吏，花间押簿书。
句·其十
作者：宋白
朝代：宋
体裁：句

梅雪初销腊酒香，嘉州属县且寻芳。
句·其十一
作者：宋白
朝代：宋
体裁：句

道出嘉阳正西指，一带灵峰如涌起。
句·其十三
作者：宋白
朝代：宋
体裁：句

昔日曾为尺木阶，今朝真是青云友。
句·其十二
作者：宋白
朝代：宋
体裁：句

回眸已觉三山近，满壁潜惊五月寒。
句·其四
作者：宋白
朝代：宋

凌晨走退虾蟆鼻，几日飞经滟滪堆。
句·其四
作者：宋白
朝代：宋

凌晨走退蝦蟆鼻，幾日飛經灩澦堆。
嘉州
作者：宋白
朝代：宋
体裁：五言绝句

嘉阳信美郡，风物眷多奇。有湖题明月，有楼名荔枝。
嘉州
作者：宋白
朝代：宋

嘉陽信美郡，風物眷多奇。
有湖題明月，有樓名荔枝。
宫词
作者：宋白
朝代：宋

后苑秋晴校猎归，淡妆宫女尽戎衣。
数中供奉谁精熟，斜勒骄聪掠草飞。
宫词
作者：宋白
朝代：宋

外国人来献宝珠，瑠璃双眼赤金须。
奇形不欲宫中见，诏遣滕王进画图。
宫词
作者：宋白
朝代：宋

宫门间掩兽钚斜，微雨新晴满地花。
番次未当车驾出，却寻同伴学宣麻。
宫词
作者：宋白
朝代：宋

帝诰皇喷味有余，万几无暇旋生疏。
终须别置三千女，分记金华殿里书。
宫词
作者：宋白
朝代：宋

春雪轻轻洒露盘，直珠箔外玉勾栏。
仙妃未起宫娃小，错报西楼晓月寒。
宫词
作者：宋白
朝代：宋

水晶宫闭月光铺，羯鼓声乾雨点粗。
一曲未终余思在，急宣前殿唤花奴。
宫词
作者：宋白
朝代：宋

水殿东西夹翠楼，春乘步辇过瀛洲。
赭袍如日花如锦，一半宫人尽里头。
宫词
作者：宋白
朝代：宋

绣鞍新辔饰玫瑰，随驾堤边试马回。
苑惠香轻沙路湿，玉蹄沾得落花来。
宫词·其一
作者：宋白
朝代：宋
体裁：七言绝句

千官朝谒五门前，一路春风蜡烛烟。宫漏乍停班已定，紫云开处望尧天。
宫词·其一一
作者：宋白
朝代：宋

飞烟缥缈拂楼台，纔捲珠帘雉扇开。
春满天颜两眉喜，玉关新有捷书来。
宫词·其一五
作者：宋白
朝代：宋

后苑秋晴校猎归，淡粧宫女尽戎衣。
数中供奉谁精熟，斜勒骄骢掠草飞。
宫词·其一四
作者：宋白
朝代：宋

帝诰皇坟味有余，万几无暇旋生疏。
终须别置三千女，分记金华殿裏书。
宫词·其一百
作者：宋白
朝代：宋
体裁：七言绝句

春营小殿号披香，宣借天孙作学堂。李白宫词多好句，侧书红壁两三行。
宫词·其七
作者：宋白
朝代：宋
体裁：七言绝句

中使传宣出未央，外宫庭燎发荣光。怪来连夜催仪注，元是平明册五王。
宫词·其七一
作者：宋白
朝代：宋

鱼龙百戏闹嘈嘈，戏罢珠楼日色高。
移入芳林排小宴，赤瑛盘裏进樱桃。
宫词·其七七
作者：宋白
朝代：宋

腊日天寒苑猎迟，猎迴诸卫龊枪旗。
女真王子新朝觐，旋遣黄门赐口脂。
宫词·其七二
作者：宋白
朝代：宋

外国人来献宝珠，瑠璃双眼赤金鬚。
奇形不欲宫中见，诏遣滕王进画图。
宫词·其七八
作者：宋白
朝代：宋

寒食宫中也禁烟，鬰金堂北画秋韆。
梨花明月皆如雪，时送清香到酒前。
宫词·其七十
作者：宋白
朝代：宋
体裁：七言绝句

春水绫纹积翠池，凌波仙鸟拂花枝。黄衣宫使宣阎相，错入中书唤画师。
宫词·其七十一
作者：宋白
朝代：宋

鱼龙百戏闹嘈嘈，戏罢珠楼日色高。移入芳林排小宴，赤瑛盘里进樱桃。
宫词·其七十七
作者：宋白
朝代：宋

腊日天寒苑猎迟，猎回诸卫龊枪旗。女真王子新朝觐，旋遣黄门赐口脂。
宫词·其七十三
作者：宋白
朝代：宋
体裁：七言绝句

蚕馆春晴阴绿桑，亲蚕天气日初长。九嫔参酌前朝礼，须戴金钗十二行。
宫词·其七十九
作者：宋白
朝代：宋
体裁：七言绝句

玉管金筝入夜调，今宵灵匹下青霄。穿针斗巧香烟湿，楼阁层层拂虹桥。
宫词·其七十二
作者：宋白
朝代：宋

外国人来献宝珠，琉璃双眼赤金须。奇形不欲宫中见，诏遣滕王进画图。
宫词·其七十五
作者：宋白
朝代：宋
体裁：七言绝句

禁脔成功大殿邦，入朝宫骑绣双双。九霄弟子黄金辇，十万人家凭看窗。
宫词·其七十八
作者：宋白
朝代：宋

寒食宫中也禁烟，郁金堂北画鞦韆。梨花明月皆如雪，时送清香到酒前。
宫词·其七十六
作者：宋白
朝代：宋
体裁：七言绝句

春来车驾入西都，父老千人拜路隅。潜问马嵬端正树，枝条犹似旧家无。
宫词·其七四
作者：宋白
朝代：宋
体裁：七言绝句

天地储祥集凤麟，凌烟高阁写功臣。宫中记得鸦儿句，偏问虞南第几人。
宫词·其三
作者：宋白
朝代：宋
体裁：七言绝句

律管飞灰报早春，寿阳梅淡落香裀。词人竞进新诗入，俊思无过白舍人。
宫词·其三五
作者：宋白
朝代：宋

去年因戏赐霓裳，权戴金冠奉玉皇。
久着淡黄心觉厌，春来不敢便红粧。
宫词·其三八
作者：宋白
朝代：宋

天子今朝就食迟，延英征得逸人归。
灵台监裏知嘉瑞，隔月先曾奏少微。
宫词·其三十
作者：宋白
朝代：宋
体裁：七言绝句

小苏年少最多才，半酒扶将入内来。重饮玉钟方下笔，思泉如涌不劳催。
宫词·其三十一
作者：宋白
朝代：宋
体裁：七言绝句

昨日传宣唤打毬，星丸月杖奉宸游。上阳宫女偏蹻捷，争得楼前第一筹。
宫词·其三十七
作者：宋白
朝代：宋
体裁：七言绝句

道院秋眠对绮疏，翻思十五入宫初。花前听得君王道，禁掖三千总不如。
宫词·其三十三
作者：宋白
朝代：宋
体裁：七言绝句

萧萧宫树正秋风，虎圈门开辇路通。金屋阿娇心胆小，却嗔冯媛独当熊。
宫词·其三十九
作者：宋白
朝代：宋
体裁：七言绝句

彤管先修女史箴，清才绝妙继词林。玉纤亲出黄金赐，愈见中宫逮下心。
宫词·其三十二
作者：宋白
朝代：宋
体裁：七言绝句

红骑翩翩小绣旗，苑中秋雁恰来时。何妨十日方归内，料得千官总不知。
宫词·其三十五
作者：宋白
朝代：宋

去年因戏赐霓裳，权戴金冠奉玉皇。久著淡黄心觉厌，春来不敢便红妆。
宫词·其三十八
作者：宋白
朝代：宋

天子今朝就食迟，延英徵得逸人归。灵台监里知嘉瑞，隔月先曾奏少微。
宫词·其三十六
作者：宋白
朝代：宋
体裁：七言绝句

骠国朝天进乐时，宫商依约似龟兹。教坊风便伶官俊，全曲偷将并不知。
宫词·其三十四
作者：宋白
朝代：宋

御府书踪字字奇，散教宫女仿来时。研精笔法难停稳，并恨羲之与献之。
宫词·其三四
作者：宋白
朝代：宋

御府书踪字字奇，散教宫女仿来时。
研精笔法难停稳，併恨羲之与献之。
宫词·其九
作者：宋白
朝代：宋
体裁：七言绝句

翰苑新除李谪仙，鳌宫春雨湿花砖。宣来立草和亲诏，一笔书成对御前。
宫词·其九三
作者：宋白
朝代：宋

今夜金吾不禁街，灯山火树准宣牌。
长安一片星河裏，丹凤楼高众乐谐。
宫词·其九十
作者：宋白
朝代：宋
体裁：七言绝句

花萼楼高望柳堤，春桥横水短虹蜺。五陵游侠翩翩过，半脱朱袍斗锦鸡。
宫词·其九十一
作者：宋白
朝代：宋
体裁：七言绝句

虢国威仪过薛王，担夫争路气扬扬。宫嫔后出香车送，飐碎钗头玉凤凰。
宫词·其九十七
作者：宋白
朝代：宋
体裁：七言绝句

绣额珠帘窣地重，微风吹动牡丹枝。金笼鹦鹉耽春睡，忘却新教御制诗。
宫词·其九十三
作者：宋白
朝代：宋

今夜金吾不禁街，灯山火树准宣牌。长安一片星河里，丹凤楼高众乐谐。
宫词·其九十九
作者：宋白
朝代：宋
体裁：七言绝句

宫棋初罢请银笙，合曲偏宜钿面筝。未伏延年花下唱，金钱百万赏新声。
宫词·其九十二
作者：宋白
朝代：宋
体裁：七言绝句

秋天如水月如霜，玉笛风清曲破长。众乐任高声迥别，六宫齐道是君王。
宫词·其九十五
作者：宋白
朝代：宋
体裁：七言绝句

五岳无尘四海清，太平天子爱长生。蓬莱方士壶中宿，旋种仙芝一夜成。
宫词·其九十八
作者：宋白
朝代：宋
体裁：七言绝句

便殿沉沉永巷秋，宫中击拂最风流。参差玉指和花数，恰到君王自得头。
宫词·其九十六
作者：宋白
朝代：宋
体裁：七言绝句

南内天花照从官，上皇春醉圣情欢。月中閒说骊山事，笑向将军道阿瞒。
宫词·其九十四
作者：宋白
朝代：宋

太液春波浅荡舟，花如血点水如油。波臣莫织青丝网，自有银轮翡翠钩。
宫词·其九四
作者：宋白
朝代：宋

太液春波浅荡舟，花如血点水如油。
波臣莫织青丝网，自有银轮翡翠鈎。
宫词·其二
作者：宋白
朝代：宋
体裁：七言绝句

万国车书一太平，宫花无数管弦声。近臣入奏新祥瑞，昨夜黄河彻底清。
宫词·其二一
作者：宋白
朝代：宋

双双金剎出宫墙，内寺幡花散道场。
妃子不来春雨细，玉真公主代行香。
宫词·其二七
作者：宋白
朝代：宋

春宵宫女着春绡，铃索无风自动摇。
昼下珠帘猧子睡，红蕉窠下对芭蕉。
宫词·其二五
作者：宋白
朝代：宋

砌台春暖映垂杨，皇子皇孙戏艷阳。
半騃半骄花裏闹，真珠线断紫罗囊。
宫词·其二八
作者：宋白
朝代：宋

微雨点月汉宫秋，水殿疏萤黑处流。
凤管不调慵进曲，却排银烛夜藏鈎。
宫词·其二六
作者：宋白
朝代：宋

水晶宫闭月光铺，羯鼓声干雨点麤。
一曲未终余思在，急宣前殿唤花奴。
宫词·其二十
作者：宋白
朝代：宋
体裁：七言绝句

天玉风清北内闻，东朝相庆册储君。春坊晓奏元良瑞，鸡戟门西现彩云。
宫词·其二十一
作者：宋白
朝代：宋

双双金刹出宫墙，内寺幡花散道场。妃子不来春雨细，玉真公主代行香。
宫词·其二十七
作者：宋白
朝代：宋

春宵宫女著春绡，铃索无风自动摇。昼下珠帘猧子睡，红蕉窠下对芭蕉。
宫词·其二十三
作者：宋白
朝代：宋
体裁：七言绝句

贪领吴娃唱鹧鸪，洞箫词赋顿生疏。沉吟不记当时字，却向宫中问婕妤。
宫词·其二十九
作者：宋白
朝代：宋
体裁：七言绝句

竹宫春祀望神仙，百和烟高杂绛烟。中夜上元来玉座，五云随凤驾珠軿。
宫词·其二十二
作者：宋白
朝代：宋
体裁：七言绝句

欢笑声高出禁园，禄儿新样绣初翻。青娥阿监知非礼，心怕君王不敢言。
宫词·其二十五
作者：宋白
朝代：宋

砌台春暖映垂杨，皇子皇孙戏艳阳。半騃半骄花里闹，真珠线断紫罗囊。
宫词·其二十八
作者：宋白
朝代：宋

微雨点月汉宫秋，水殿疏萤黑处流。凤管不调慵进曲，却排银烛夜藏钩。
宫词·其二十六
作者：宋白
朝代：宋

水晶宫闭月光铺，羯鼓声乾雨点粗。一曲未终馀思在，急宣前殿唤花奴。
宫词·其二十四
作者：宋白
朝代：宋

棋品从来重一先，后庭无事绿窗闲。昭容不赌寻常物，言得千金紫玉环。
宫词·其二四
作者：宋白
朝代：宋

碁品从来重一先，后庭无事绿窗闲。
昭容不赌寻常物，言得千金紫玉环。
宫词·其五
作者：宋白
朝代：宋

彤廷立仗雪初销，仙乐空悬宴百寮。齐指终南称万寿，远平香案碧岧峣。
宫词·其五
作者：宋白
朝代：宋

彤廷立仗雪初销，仙乐空悬讌百寮。
齐指终南称万寿，远平香案碧岧峣。
宫词·其五一
作者：宋白
朝代：宋

日影风乌树影浓，黄门轻骑疾如风。
一行御札缘何事，勅借宁王避暑宫。
宫词·其五三
作者：宋白
朝代：宋

金堂曲讌夜厌厌，仙乐声清御酒黏。
不用司宫排蜡烛，海人新贡夜明帘。
宫词·其五五
作者：宋白
朝代：宋

甘州唱罢晓光新，簇簇才人与美人。
不分昭阳赵飞燕，汉皇夸是掌中身。
宫词·其五六
作者：宋白
朝代：宋

天上鸡人唱晓筹，严粧钟动景阳楼。
千门竞洗燕脂面，流作香波入御沟。
宫词·其五十
作者：宋白
朝代：宋
体裁：七言绝句

新生帝子浴漪兰，三日宫中列绮筵。嫔御称觞呼万岁，笙歌一片夜掀天。
宫词·其五十一
作者：宋白
朝代：宋

日影风乌树影浓，黄门轻骑疾如风。一行御札缘何事，敕借宁王避暑宫。
宫词·其五十七
作者：宋白
朝代：宋
体裁：七言绝句

东宫鸾凤卦中飞，花烛荧煌夜纳妃。明日龙楼歌舞罢，门前扫聚碎珠玑。
宫词·其五十三
作者：宋白
朝代：宋

金堂曲宴夜厌厌，仙乐声清御酒黏。不用司宫排蜡烛，海人新贡夜明帘。
宫词·其五十九
作者：宋白
朝代：宋
体裁：七言绝句

春风法曲舞霓裳，绣罢深宫请赐香。司宝传言贵妃坐，真珠帘映雪衣娘。
宫词·其五十二
作者：宋白
朝代：宋
体裁：七言绝句

如何帝女降钧天，泽国增封旧粉田。仙史多才颜似玉，乘鸾消息在今年。
宫词·其五十五
作者：宋白
朝代：宋

甘州唱罢晓光新，簇簇才人与美人。不分昭阳赵飞燕，汉皇誇是掌中身。
宫词·其五十八
作者：宋白
朝代：宋
体裁：七言绝句

珠为双佩玉为箫，御女长眉称细腰。诏赐公卿纵游赏，春来频放紫宸朝。
宫词·其五十六
作者：宋白
朝代：宋

天上鸡人唱晓筹，严妆钟动景阳楼。千门竞洗燕脂面，流作香波入御沟。
宫词·其五十四
作者：宋白
朝代：宋

雪梅初谢小桃芳，院院莺啼报海棠。昨日司花新奉敕，后园差使结丁香。
宫词·其五四
作者：宋白
朝代：宋

雪梅初谢小桃芳，院院鶑啼报海棠。
昨日司花新奉勅，后园差使结丁香。
宫词·其八
作者：宋白
朝代：宋

掖庭宫女仅千人，有勅都教放出门。
恋主顿忘幽愤意，促辞中使尽啼痕。
宫词·其八
作者：宋白
朝代：宋

掖庭宫女仅千人，有敕都教放出门。恋主顿忘幽愤意，促辞中使尽啼痕。
宫词·其八七
作者：宋白
朝代：宋

重阳菊蘂泛香醪，上寿因添饮兴高。
玉项琵琶犹未快，别宣金凤紫檀槽。
宫词·其八三
作者：宋白
朝代：宋

骊山讲武六师迴，日月旗高过苑来。
鞭入夹城箫鼓动，材林轻骑闹如雷。
宫词·其八二
作者：宋白
朝代：宋

幕次春排晓御楼，千官贺雨拜珠旒。
斜阳却幸鸳鸯殿，袍袴宫人尽筑毬。
宫词·其八六
作者：宋白
朝代：宋

便路横穿玉兔门，夜宣狎客讌金罇。
江郎才俊思华别，赐坐从容索绣墩。
宫词·其八十
作者：宋白
朝代：宋
体裁：七言绝句

绣衣宫女把宫门，不遣中人谒至尊。晚霁微行向何处，灞陵原接杏花村。
宫词·其八十一
作者：宋白
朝代：宋
体裁：七言绝句

殿角风琴细韵移，烛台春幸翰林时。三更向尽诸宫闭，犹在金銮夜赋诗。
宫词·其八十七
作者：宋白
朝代：宋

重阳菊蕊泛香醪，上寿因添饮兴高。玉项琵琶犹未快，别宣金凤紫檀槽。
宫词·其八十三
作者：宋白
朝代：宋

骊山讲武六师回，日月旗高过苑来。鞭入夹城箫鼓动，材林轻骑闹如雷。
宫词·其八十九
作者：宋白
朝代：宋
体裁：七言绝句

节假君王不坐朝，斗残芳草日难销。樗蒲长幸皆宫戏，输与昭容玉步摇。
宫词·其八十二
作者：宋白
朝代：宋

幕次春排晓御楼，千官贺雨拜珠旒。斜阳却幸鸳鸯殿，袍裤宫人尽筑毬。
宫词·其八十五
作者：宋白
朝代：宋
体裁：七言绝句

月殿闻随羽客过，桂宫门外近天河。常娥装束还何似，潜问君王记得么。
宫词·其八十八
作者：宋白
朝代：宋
体裁：七言绝句

上苑欣逢祓禊辰，踏青因过望贤春。连昌宫使开金锁，步障花深不见人。
宫词·其八十六
作者：宋白
朝代：宋

便路横穿玉兔门，夜宣狎客宴金樽。江郎才俊思华别，赐坐从容索绣墩。
宫词·其八四
作者：宋白
朝代：宋
体裁：七言绝句

虫响金阶捣练天，玉狻呀口喷香烟。来宵待赏中秋月，剩取珊瑚饤御筵。
宫词·其六
作者：宋白
朝代：宋
体裁：七言绝句

楼前宣赦掣金鸡，大礼新成彩仗归。万岁声高天地喜，庆云飞上衮龙衣。
宫词·其六〇
作者：宋白
朝代：宋

红笺一幅捲明霞，纤手题诗寄大家。
檀口微吟遶廊柱，蒙蒙春雨湿梨花。
宫词·其六七
作者：宋白
朝代：宋

万方琛贽泛云涛，来庆星枢电彩高。
讌罢乐声移别殿，对花重换赭红袍。
宫词·其六三
作者：宋白
朝代：宋

裹头宫女浅粧梳，选入昭阳奉玉舆。
一曲新声春称旨，赐绯教赐小金鱼。
宫词·其六九
作者：宋白
朝代：宋

绣骑前驱尽国娃，芳园初看牡丹花。
千官狼狈如蜂蝶，迴避杨妃七宝车。
宫词·其六五
作者：宋白
朝代：宋

水心高殿接兰塘，纔拂龙鬚一簟凉。
瑟瑟枕函云母帐，冰盘仙果近人香。
宫词·其六六
作者：宋白
朝代：宋

春封东岳罢泥金，羽卫还宫禁御深。
昨夜祥风来入律，侍臣朝进五弦琴。
宫词·其六十
作者：宋白
朝代：宋

红笺一幅捲明霞，纤手题诗寄大家。檀口微吟绕廊柱，濛濛春雨湿梨花。
宫词·其六十一
作者：宋白
朝代：宋
体裁：七言绝句

麝波兰滟涌温汤，白玉莲花吐异香。春雪怕融偎侍女，尚衣新进蹙金裳。
宫词·其六十七
作者：宋白
朝代：宋

万方琛贽泛云涛，来庆星枢电彩高。宴罢乐声移别殿，对花重换赭红袍。
宫词·其六十三
作者：宋白
朝代：宋

裹头宫女浅妆梳，选入昭阳奉玉舆。一曲新声春称旨，赐绯教赐小金鱼。
宫词·其六十九
作者：宋白
朝代：宋

绣骑前驱尽国娃，芳园初看牡丹花。千官狼狈如蜂蝶，回避杨妃七宝车。
宫词·其六十二
作者：宋白
朝代：宋
体裁：七言绝句

鹦鹉今朝在辇竿，辇官防护换肩难。逡巡渐入花深处，却索低骢鞴玉鞍。
宫词·其六十五
作者：宋白
朝代：宋

水心高殿接兰塘，才拂龙须一簟凉。瑟瑟枕函云母帐，冰盘仙果近人香。
宫词·其六十八
作者：宋白
朝代：宋
体裁：七言绝句

年来春早过新丰，只向官池祭玉龙。一片香云千里雨，樊川杜曲绣重重。
宫词·其六十六
作者：宋白
朝代：宋

春封东岳罢泥金，羽卫还宫禁禦深。昨夜祥风来入律，侍臣朝进五弦琴。
宫词·其六十四
作者：宋白
朝代：宋

春赐千官宴喜钱，任从行乐太平年。三十六所春宫馆，一一香风送管弦。
宫词·其六四
作者：宋白
朝代：宋

春赐千官讌喜钱，任从行乐太平年。
三十六所春宫馆，一一香风送管弦。
宫词·其十
作者：宋白
朝代：宋
体裁：七言绝句

龙脑天香撒地衣，锦书新册太真妃。宫官一夜铺黄道，却踏金莲步步归。
宫词·其十一
作者：宋白
朝代：宋

飞烟缥缈拂楼台，才捲珠帘雉扇开。春满天颜两眉喜，玉关新有捷书来。
宫词·其十七
作者：宋白
朝代：宋
体裁：七言绝句

玉殿金扉夜不扃，露华如水洗圆灵。昭阳女伴新承宠，心祝君王拜寿星。
宫词·其十三
作者：宋白
朝代：宋
体裁：七言绝句

绣鞍新辔饰玫瑰，随驾堤边试马回。苑蕙香轻沙路湿，玉蹄沾得落花来。
宫词·其十九
作者：宋白
朝代：宋
体裁：七言绝句

离宫春晚雨霏霏，日晚君王带雨归。翠辇急行红袂湿，中途方忆瓦油衣。
宫词·其十二
作者：宋白
朝代：宋
体裁：七言绝句

水殿东西夹翠楼，春乘步辇过瀛洲。赭袍如日花如锦，一半宫人尽裹头。
宫词·其十五
作者：宋白
朝代：宋

后苑秋晴校猎归，淡妆宫女尽戎衣。数中供奉谁精熟，斜勒骄骢掠草飞。
宫词·其十八
作者：宋白
朝代：宋
体裁：七言绝句

宫门閒掩兽镮斜，微雨新晴满地花。番次未当车驾出，却寻同伴学宣麻。
宫词·其十六
作者：宋白
朝代：宋
体裁：七言绝句

春雪轻轻洒露盘，真珠箔外玉勾栏。仙妃未起宫娃小，错报西楼晓月寒。
宫词·其十四
作者：宋白
朝代：宋

帝诰皇坟味有馀，万几无暇旋生疏。终须别置三千女，分记金华殿里书。
宫词·其四
作者：宋白
朝代：宋

十二楼前御柳垂，九重城裏百花时。
宣州恰进红丝毯，便遣宫娥舞柘枝。
宫词·其四
作者：宋白
朝代：宋

十二楼前御柳垂，九重城里百花时。宣州恰进红丝毯，便遣宫娥舞柘枝。
宫词·其四三
作者：宋白
朝代：宋

南宫春牓奏贤良，万乘临轩试一场。
赋出御题深称旨，状元先拜秘书郎。
宫词·其四八
作者：宋白
朝代：宋

丝丝新织御{革斿}缰，紫燕春鞍照地光。
双控坠梢皆侍女，玉鞭柔软拂垂杨。
宫词·其四六
作者：宋白
朝代：宋

雪鹘轻笼好六梢，五方供进内家调。
灵和殿上乘风扬，一点秋星印碧霄。
宫词·其四十
作者：宋白
朝代：宋
体裁：七言绝句

白莲亭下柳垂丝，正是春波涮马时。宫女隔花相倚看，如龙步骤出涟漪。
宫词·其四十一
作者：宋白
朝代：宋
体裁：七言绝句

慢拍红牙转眼波，念奴楼上一声歌。春喉爽朗天颜喜，不遣帘前乐器和。
宫词·其四十七
作者：宋白
朝代：宋
体裁：七言绝句

宫花灼灼柳绵绵，一道春风响静鞭。驾出未知何处去，月华池上教龙舡。
宫词·其四十七
作者：宋白
朝代：宋

宫花灼灼柳绵绵，一道春风响静鞭。驾出未知何处去，月华池上教龙船。
宫词·其四十三
作者：宋白
朝代：宋

南宫春榜奏贤良，万乘临轩试一场。赋出御题深称旨，状元先拜秘书郎。
宫词·其四十九
作者：宋白
朝代：宋
体裁：七言绝句

龙焙中春进乳茶，金瓶汤沃越瓯花。玉堂宣赐元承旨，明日登庸降白麻。
宫词·其四十二
作者：宋白
朝代：宋
体裁：七言绝句

乐府新呈按舞图，教时仍遣促功夫。梨园弟子知天意，月五楼前欲大酺。
宫词·其四十五
作者：宋白
朝代：宋
体裁：七言绝句

御制新成喜雪篇，六宫传写满香笺。金銮殿女曾偷和，不敢将呈万乘前。
宫词·其四十八
作者：宋白
朝代：宋

丝丝新织御■缰，紫燕春鞍照地光。双控坠梢皆侍女，玉鞭柔软拂垂杨。
宫词·其四十六
作者：宋白
朝代：宋

雪鹘轻笼好六梢，五方供进内家调。灵和殿上乘风飏，一点秋星印碧霄。
宫词·其四十四
作者：宋白
朝代：宋

春云如鹤惹银台，银榜宫门隔水开。女史尚书供甲令，玉妃明日祀高禖。
宫词·其四四
作者：宋白
朝代：宋

春云如鹤惹银台，银牓宫门隔水开。
女史尚书供甲令，玉妃明日祀高禖。
宮詞·其一
作者：宋白
朝代：宋

千官朝謁五門前，一路春風蠟燭烟。
宮漏乍停班已定，紫雲開處望堯天。
宮詞·其一〇
作者：宋白
朝代：宋

龍腦天香撒地衣，錦書新冊太真妃。
宮官一夜鋪黄道，却踏金蓮步步歸。
宮詞·其一〇〇
作者：宋白
朝代：宋

春營小殿號披香，宣借天孫作學堂。
李白宮詞多好句，側書紅壁兩三行。
宮詞·其一一
作者：宋白
朝代：宋

飛烟縹緲拂樓臺，纔捲珠簾雉扇開。
春滿天顔兩眉喜，玉關新有捷書來。
宮詞·其一七
作者：宋白
朝代：宋

玉殿金扉夜不扃，露華如水洗圓靈。
昭陽女伴新承寵，心祝君王拜壽星。
宮詞·其一三
作者：宋白
朝代：宋

繡鞍新轡飾玫瑰，隨駕堤邊試馬回。
苑蕙香輕沙路濕，玉蹄沾得落花來。
宮詞·其一九
作者：宋白
朝代：宋

離宮春晚雨霏霏，日晚君王带雨歸。
翠輦急行紅袂濕，中途方憶瓦油衣。
宮詞·其一二
作者：宋白
朝代：宋

水殿東西夾翠樓，春乘步輦過瀛洲。
赭袍如日花如錦，一半宮人盡裹頭。
宮詞·其一五
作者：宋白
朝代：宋

後苑秋晴校獵歸，淡粧宮女盡戎衣。
數中供奉誰精熟，斜勒驕驄掠草飛。
宮詞·其一八
作者：宋白
朝代：宋

宮門閒掩獸鐶斜，微雨新晴滿地花。
番次未當車駕出，却尋同伴學宣麻。
宮詞·其一六
作者：宋白
朝代：宋

春雪輕輕灑露盤，真珠箔外玉勾欄。
仙妃未起宮娃小，錯報西樓曉月寒。
宮詞·其一四
作者：宋白
朝代：宋

帝誥皇墳味有餘，萬幾無暇旋生疏。
終須別置三千女，分記金華殿裏書。
宮詞·其七
作者：宋白
朝代：宋

中使傳宣出未央，外宮庭燎發榮光。
怪來連夜催儀注，元是平明冊五王。
宮詞·其七〇
作者：宋白
朝代：宋

春水綾紋積翠池，凌波仙鳥拂花枝。
黄衣宮使宣閻相，錯入中書喚畫師。
宮詞·其七一
作者：宋白
朝代：宋

魚龍百戲鬧嘈嘈，戲罷珠樓日色高。
移入芳林排小宴，赤瑛盤裏進櫻桃。
宮詞·其七七
作者：宋白
朝代：宋

臘日天寒苑獵遲，獵迴諸衛齪槍旗。
女真王子新朝覲，旋遣黄門賜口脂。
宮詞·其七三
作者：宋白
朝代：宋

蠶館春晴陰綠桑，親蠶天氣日初長。
九嬪參酌前朝禮，須戴金釵十二行。
宮詞·其七九
作者：宋白
朝代：宋

玉管金箏入夜調，今宵靈匹下青霄。
穿針鬭巧香烟濕，樓閣層層拂虹橋。
宮詞·其七二
作者：宋白
朝代：宋

外國人來獻寶珠，瑠璃雙眼赤金鬚。
奇形不欲宮中見，詔遣滕王進畫圖。
宮詞·其七五
作者：宋白
朝代：宋

禁臠成功大殿邦，入朝宮騎繡雙雙。
九霄弟子黄金輦，十萬人家憑看窗。
宮詞·其七八
作者：宋白
朝代：宋

寒食宮中也禁烟，鬰金堂北畫鞦韆。
梨花明月皆如雪，時送清香到酒前。
宮詞·其七六
作者：宋白
朝代：宋

春來車駕入西都，父老千人拜路隅。
潛問馬嵬端正樹，枝條猶似舊家無。
宮詞·其七四
作者：宋白
朝代：宋

天地儲祥集鳳麟，凌烟高閣寫功臣。
宮中記得鴉兒句，偏問虞南第幾人。
宮詞·其三
作者：宋白
朝代：宋

律管飛灰報早春，壽陽梅淡落香裀。
詞人競進新詩入，俊思無過白舍人。
宮詞·其三〇
作者：宋白
朝代：宋

小蘇年少最多才，半酒扶將入內來。
重飲玉鍾方下筆，思泉如涌不勞催。
宮詞·其三一
作者：宋白
朝代：宋

昨日傳宣喚打毬，星丸月杖奉宸遊。
上陽宮女偏蹻捷，爭得樓前第一籌。
宮詞·其三七
作者：宋白
朝代：宋

道院秋眠對綺疏，翻思十五入宮初。
花前聽得君王道，禁掖三千總不如。
宮詞·其三三
作者：宋白
朝代：宋

蕭蕭宮樹正秋風，虎圈門開輦路通。
金屋阿嬌心膽小，却嗔馮媛獨當熊。
宮詞·其三九
作者：宋白
朝代：宋

彤管先修女史箴，清才絕妙繼詞林。
玉纖親出黄金賜，愈見中宮逮下心。
宮詞·其三二
作者：宋白
朝代：宋

紅騎翩翩小繡旗，苑中秋雁恰來時。
何妨十日方歸內，料得千官總不知。
宮詞·其三五
作者：宋白
朝代：宋

去年因戲賜霓裳，權戴金冠奉玉皇。
久著淡黄心覺厭，春來不敢便紅粧。
宮詞·其三八
作者：宋白
朝代：宋

天子今朝就食遲，延英徵得逸人歸。
靈臺監裏知嘉瑞，隔月先曾奏少微。
宮詞·其三六
作者：宋白
朝代：宋

驃國朝天進樂時，宮商依約似龜茲。
教坊風便伶官俊，全曲偷將並不知。
宮詞·其三四
作者：宋白
朝代：宋

御府書蹤字字奇，散教宮女倣來時。
研精筆法難停穩，併恨羲之與獻之。
宮詞·其九
作者：宋白
朝代：宋

翰苑新除李謫仙，鼇宮春雨濕花磚。
宣來立草和親詔，一筆書成對御前。
宮詞·其九〇
作者：宋白
朝代：宋

花萼樓高望柳堤，春橋橫水短虹蜺。
五陵游俠翩翩過，半脫朱袍鬭錦雞。
宮詞·其九一
作者：宋白
朝代：宋

虢國威儀過薛王，擔夫爭路氣揚揚。
宮嬪後出香車送，颭碎釵頭玉鳳凰。
宮詞·其九七
作者：宋白
朝代：宋

繡額珠簾窣地重，微風吹動牡丹枝。
金籠鸚鵡耽春睡，忘却新教御製詩。
宮詞·其九三
作者：宋白
朝代：宋

今夜金吾不禁街，燈山火樹准宣牌。
長安一片星河裏，丹鳳樓高衆樂諧。
宮詞·其九九
作者：宋白
朝代：宋

宮棋初罷請銀笙，合曲偏宜鈿面箏。
未伏延年花下唱，金錢百萬賞新聲。
宮詞·其九二
作者：宋白
朝代：宋

秋天如水月如霜，玉笛風清曲破長。
衆樂任高聲迥別，六宮齊道是君王。
宮詞·其九五
作者：宋白
朝代：宋

五嶽無塵四海清，太平天子愛長生。
蓬萊方士壺中宿，旋種仙芝一夜成。
宮詞·其九八
作者：宋白
朝代：宋

便殿沉沉永巷秋，宮中擊拂最風流。
參差玉指和花數，恰到君王自得頭。
宮詞·其九六
作者：宋白
朝代：宋

南內天花照從官，上皇春醉聖情歡。
月中閒說驪山事，笑向將軍道阿瞞。
宮詞·其九四
作者：宋白
朝代：宋

太液春波淺盪舟，花如血點水如油。
波臣莫織青絲網，自有銀輪翡翠鈎。
宮詞·其二
作者：宋白
朝代：宋

萬國車書一太平，宮花無數管弦聲。
近臣入奏新祥瑞，昨夜黄河徹底清。
宮詞·其二〇
作者：宋白
朝代：宋

天玉風清北內聞，東朝相慶冊儲君。
春坊曉奏元良瑞，雞戟門西現彩雲。
宮詞·其二一
作者：宋白
朝代：宋

雙雙金剎出宮牆，內寺幡花散道場。
妃子不來春雨細，玉真公主代行香。
宮詞·其二七
作者：宋白
朝代：宋

春宵宮女著春綃，鈴索無風自動摇。
晝下珠簾猧子睡，紅蕉窠下對芭蕉。
宮詞·其二三
作者：宋白
朝代：宋

貪領吳娃唱鷓鴣，洞簫詞賦頓生疏。
沉吟不記當時字，却向宮中問婕妤。
宮詞·其二九
作者：宋白
朝代：宋

竹宮春祀望神仙，百和烟高雜絳烟。
中夜上元來玉座，五雲隨鳳駕珠軿。
宮詞·其二二
作者：宋白
朝代：宋

歡笑聲高出禁園，祿兒新樣繡初翻。
青娥阿監知非禮，心怕君王不敢言。
宮詞·其二五
作者：宋白
朝代：宋

砌臺春暖映垂楊，皇子皇孫戲艷陽。
半騃半驕花裏鬧，真珠線斷紫羅囊。
宮詞·其二八
作者：宋白
朝代：宋

微雨點月漢宮秋，水殿疏螢黑處流。
鳳管不調慵進曲，却排銀燭夜藏鈎。
宮詞·其二六
作者：宋白
朝代：宋

水晶宮閉月光鋪，羯鼓聲乾雨點麤。
一曲未終餘思在，急宣前殿喚花奴。
宮詞·其二四
作者：宋白
朝代：宋

碁品從來重一先，後庭無事綠窗閑。
昭容不賭尋常物，言得千金紫玉環。
宮詞·其五
作者：宋白
朝代：宋

彤廷立仗雪初銷，仙樂空懸讌百寮。
齊指終南稱萬壽，遠平香案碧岧嶢。
宮詞·其五〇
作者：宋白
朝代：宋

新生帝子浴漪蘭，三日宮中列綺筵。
嬪御稱觴呼萬歲，笙歌一片夜掀天。
宮詞·其五一
作者：宋白
朝代：宋

日影風烏樹影濃，黄門輕騎疾如風。
一行御札緣何事，勅借寧王避暑宮。
宮詞·其五七
作者：宋白
朝代：宋

東宮鸞鳳卦中飛，花燭熒煌夜納妃。
明日龍樓歌舞罷，門前掃聚碎珠璣。
宮詞·其五三
作者：宋白
朝代：宋

金堂曲讌夜厭厭，仙樂聲清御酒黏。
不用司宮排蠟燭，海人新貢夜明簾。
宮詞·其五九
作者：宋白
朝代：宋

春風法曲舞霓裳，繡罷深宮請賜香。
司寶傳言貴妃坐，真珠簾映雪衣娘。
宮詞·其五二
作者：宋白
朝代：宋

如何帝女降鈞天，澤國增封舊粉田。
仙史多才顔似玉，乘鸞消息在今年。
宮詞·其五五
作者：宋白
朝代：宋

甘州唱罷曉光新，簇簇才人與美人。
不分昭陽趙飛燕，漢皇誇是掌中身。
宮詞·其五八
作者：宋白
朝代：宋

珠爲雙珮玉爲簫，御女長眉稱細腰。
詔賜公卿縱遊賞，春來頻放紫宸朝。
宮詞·其五六
作者：宋白
朝代：宋

天上雞人唱曉籌，嚴粧鐘動景陽樓。
千門競洗燕脂面，流作香波入御溝。
宮詞·其五四
作者：宋白
朝代：宋

雪梅初謝小桃芳，院院鶑啼報海棠。
昨日司花新奉勅，後園差使結丁香。
宮詞·其八
作者：宋白
朝代：宋

掖庭宮女僅千人，有勅都教放出門。
戀主頓忘幽憤意，促辭中使盡啼痕。
宮詞·其八〇
作者：宋白
朝代：宋

繡衣宮女把宮門，不遣中人謁至尊。
晚霽微行向何處，灞陵原接杏花村。
宮詞·其八一
作者：宋白
朝代：宋

殿角風琴細韻移，燭臺春幸翰林時。
三更向盡諸宮閉，猶在金鑾夜賦詩。
宮詞·其八七
作者：宋白
朝代：宋

重陽菊蘂泛香醪，上壽因添飲興高。
玉項琵琶猶未快，別宣金鳳紫檀槽。
宮詞·其八三
作者：宋白
朝代：宋

驪山講武六師迴，日月旗高過苑來。
鞭入夾城簫鼓動，材林輕騎鬧如雷。
宮詞·其八九
作者：宋白
朝代：宋

節假君王不坐朝，鬭殘芳草日難銷。
樗蒲長幸皆宮戲，輸與昭容玉步摇。
宮詞·其八二
作者：宋白
朝代：宋

幕次春排曉御樓，千官賀雨拜珠旒。
斜陽却幸鴛鴦殿，袍袴宮人盡築毬。
宮詞·其八五
作者：宋白
朝代：宋

月殿聞隨羽客過，桂宮門外近天河。
常娥裝束還何似，潛問君王記得麽。
宮詞·其八八
作者：宋白
朝代：宋

上苑欣逢祓禊辰，踏青因過望賢春。
連昌宮使開金鎖，步障花深不見人。
宮詞·其八六
作者：宋白
朝代：宋

便路橫穿玉兔門，夜宣狎客讌金罇。
江郎才俊思華別，賜坐從容索繡墩。
宮詞·其八四
作者：宋白
朝代：宋

蟲響金階擣練天，玉狻呀口噴香烟。
來宵待賞中秋月，剩取珊瑚飣御筵。
宮詞·其六
作者：宋白
朝代：宋

樓前宣赦掣金雞，大禮新成彩仗歸。
萬歲聲高天地喜，慶雲飛上衮龍衣。
宮詞·其六〇
作者：宋白
朝代：宋

紅牋一幅捲明霞，纖手題詩寄大家。
檀口微吟遶廊柱，濛濛春雨濕梨花。
宮詞·其六一
作者：宋白
朝代：宋

麝波蘭灩湧溫湯，白玉蓮花吐異香。
春雪怕融偎侍女，尚衣新進蹙金裳。
宮詞·其六七
作者：宋白
朝代：宋

萬方琛贄泛雲濤，來慶星樞電彩高。
讌罷樂聲移別殿，對花重換赭紅袍。
宮詞·其六三
作者：宋白
朝代：宋

裹頭宮女淺粧梳，選入昭陽奉玉輿。
一曲新聲春稱旨，賜緋教賜小金魚。
宮詞·其六九
作者：宋白
朝代：宋

繡騎前驅盡國娃，芳園初看牡丹花。
千官狼狽如蜂蝶，迴避楊妃七寶車。
宮詞·其六二
作者：宋白
朝代：宋

鸚鵡今朝在輦竿，輦官防護換肩難。
逡巡漸入花深處，却索低驄鞴玉鞍。
宮詞·其六五
作者：宋白
朝代：宋

水心高殿接蘭塘，纔拂龍鬚一簟凉。
瑟瑟枕函雲母帳，冰盤仙果近人香。
宮詞·其六八
作者：宋白
朝代：宋

年來春早過新豐，只向官池祭玉龍。
一片香雲千里雨，樊川杜曲繡重重。
宮詞·其六六
作者：宋白
朝代：宋

春封東嶽罷泥金，羽衛還宮禁禦深。
昨夜祥風來入律，侍臣朝進五弦琴。
宮詞·其六四
作者：宋白
朝代：宋

春賜千官讌喜錢，任從行樂太平年。
三十六所春宮館，一一香風送管弦。
宮詞·其四
作者：宋白
朝代：宋

十二樓前御柳垂，九重城裏百花時。
宣州恰進紅絲毯，便遣宮娥舞柘枝。
宮詞·其四〇
作者：宋白
朝代：宋

白蓮亭下柳垂絲，正是春波涮馬時。
宮女隔花相倚看，如龍步驟出漣漪。
宮詞·其四一
作者：宋白
朝代：宋

慢拍紅牙轉眼波，念奴樓上一聲歌。
春喉爽朗天顔喜，不遣簾前樂器和。
宮詞·其四七
作者：宋白
朝代：宋

宮花灼灼柳綿綿，一道春風響靜鞭。
駕出未知何處去，月華池上教龍舡。
宮詞·其四三
作者：宋白
朝代：宋

南宮春牓奏賢良，萬乘臨軒試一場。
賦出御題深稱旨，狀元先拜秘書郎。
宮詞·其四九
作者：宋白
朝代：宋

龍焙中春進乳茶，金瓶湯沃越甌花。
玉堂宣賜元承旨，明日登庸降白麻。
宮詞·其四二
作者：宋白
朝代：宋

樂府新呈按舞圖，教時仍遣促功夫。
梨園弟子知天意，月五樓前欲大酺。
宮詞·其四五
作者：宋白
朝代：宋

御製新成喜雪篇，六宮傳寫滿香牋。
金鑾殿女曾偷和，不敢將呈萬乘前。
宮詞·其四八
作者：宋白
朝代：宋

絲絲新織御{革斿}韁，紫燕春鞍照地光。
雙控墜梢皆侍女，玉鞭柔軟拂垂楊。
宮詞·其四六
作者：宋白
朝代：宋

雪鶻輕籠好六梢，五方供進內家調。
靈和殿上乘風颺，一點秋星印碧霄。
宮詞·其四四
作者：宋白
朝代：宋

春雲如鶴惹銀臺，銀牓宮門隔水開。
女史尚書供甲令，玉妃明日祀高禖。
寄蔡崑
作者：宋白
朝代：宋

却憶醉相逢，雲深太白東。
離別經臘雪，魂夢又春風。
芳草晴天闊，黄鸝細雨中。
倚筇愁望處，烟樹遠濛籠。
寄蔡昆
作者：宋白
朝代：宋

却忆醉相逢，云深太白东。离别经腊雪，魂梦又春风。芳草晴天阔，黄鹂细雨中。倚筇愁望处，烟树远濛笼。
寄蔡昆
作者：宋白
朝代：宋

却忆醉相逢，云深太白东。
离别经腊雪，魂梦又春风。
芳草晴天阔，黄鹂细雨中。
倚筇愁望处，烟树远蒙笼。
惜別詩
作者：宋白
朝代：宋

年來又惜別清塵，故國榮過喜風新。
竹葉莫辭千日酒，梅花惟寄一枝春。
苦心曾未拋黄卷，得路終期近紫宸。
不待政成迎風詔，頌聲洋溢桂州人。
惜别诗
作者：宋白
朝代：宋
体裁：七言律诗

年来又惜别清尘，故国荣过喜风新。竹叶莫辞千日酒，梅花惟寄一枝春。苦心曾未抛黄卷，得路终期近紫宸。不待政成迎风诏，颂声洋溢桂州人。
春
作者：宋白
朝代：宋

隔岸黄鸝語，當軒白鳥斜。
晚來風緊處，飛絮滿人家。
春
作者：宋白
朝代：宋
体裁：五言绝句

隔岸黄鹂语，当轩白鸟斜。晚来风紧处，飞絮满人家。
普賢寺
作者：宋白
朝代：宋

菩薩悲深居此地，峨眉名重鎮南州。
不知立處高多少，只見星辰在下頭。
普贤寺
作者：宋白
朝代：宋
体裁：七言绝句

菩萨悲深居此地，峨眉名重镇南州。不知立处高多少，只见星辰在下头。
牡丹詩十首·其一
作者：宋白
朝代：宋

□應春處即□春，粉面□相□番新。
語得必傳天上事，摘來真是掌中身。
百花推戴教爲主，□日妖□欲□人。
無可奈何□愛惜，少偷金蘂咽芳津。
牡丹詩十首·其一〇
作者：宋白
朝代：宋

許多顔色泥春嬌，就裏輕紅最□饒。
生處地須名紫府，落時魂想返青霄。
霞英散焰燒纖手，藥粉飄香著步摇。
輕剪自憐支節痛，倚烟啼露一無憀。
牡丹詩十首·其七
作者：宋白
朝代：宋

風排香陣拂瑶墀，御苑新晴爛漫時。
十五素娥羞水色，三千紅面洗胭脂。
宮腰暎酒思輕舞，檀口偎牋欲詠詩。
鐵石心腸爲君變，多情多恨一枝枝。
牡丹詩十首·其三
作者：宋白
朝代：宋

春心相惜最相親，湘葉忩忩換翠裙。
雙蒂喜如嬪二女，一枝愁似寡文君。
艷繁誰卷真珠看，香好曾歌琥珀聞。
深染鮫綃籠玉檻，莫教飛去作卿雲。
牡丹詩十首·其九
作者：宋白
朝代：宋

春風平地謫花仙，紅裊生香下九天。
艷欲背身垂玉筯，動如移步索金蓮。
含情待去爲雲雨，忍笑佯來聽管弦。
朧月輕寒應不慣，夜深渾擬傍藂眠。
牡丹詩十首·其二
作者：宋白
朝代：宋

日華鮮麗露華濃，梳流香朝競□容。
來在夢中甘化蝶，入伊心裏不如蜂。
宮娥捧擁西施醉，天樂喧闐虢國風。
高拗浮□須繼燭，玳簪分載酒千鍾。
牡丹詩十首·其五
作者：宋白
朝代：宋

澹黄容止間深檀，妥媠香紅露未乾。
和淚似嫌春漸老，向人如說夜來寒。
粧成有樣教天媛，禮絕無心下國蘭。
針繡筆描俱未是，好風相倚笑邊鸞。
牡丹詩十首·其八
作者：宋白
朝代：宋

水精冠葉鏤春冰，巧思鎸研仿未能。
風砑紅綃光點血，暖銷金鏤細含稜。
韶容旖旎終無比，晚艷低佪更可憎。
戲脫仙衣親手覆，香身柔軟力難勝。
牡丹詩十首·其六
作者：宋白
朝代：宋

錦爲行障繡爲衾，不殺猩猩色已深。
花譜揚名居一品，藥欄纔見賞千金。
誰忘正爲褰珠箔，得意惟能挑玉琴。
洛水橋南三月裏，兩無言語各知心。
牡丹詩十首·其四
作者：宋白
朝代：宋

烟容粉態傍歌樓，半似窺人半似羞。
把筆乍題先巧笑，憑欄微喚不迴頭。
吹乾玉笛香猶在，槌破靈鼉愛未休。
更得黄鸝將粉蝶，東西南北說風流。
牡丹诗十首
作者：宋白
朝代：宋

□应春处即□春，粉面□相□番新。语得必传天上事，摘来真是掌中身。百花推戴教为主，□日妖□欲□人。无可奈何□爱惜，少偷金蕊咽芳津。日华鲜丽露华浓，梳流香朝竞□容。来在梦中甘化蝶，入伊心里不如蜂。宫娥捧拥西施醉，天乐喧阗虢国风。高拗浮□须继烛，玳簪分载酒千钟。春心相惜最相亲，湘叶匆匆换翠裙。双蒂喜如嫔二女，一枝愁似寡文君。艳繁谁卷真珠看，香好曾歌琥珀闻。深染鲛绡笼玉槛，莫教飞去作卿云。烟容粉态傍歌楼，半似窥人半似羞。把笔乍题先巧笑，凭栏微唤不回头。吹乾玉笛香犹在，槌破灵鼍爱未休。更得黄鹂将粉蝶，东西南北说风流。澹黄容止间深檀，妥媠香红露未乾。和泪似嫌春渐老，向人如说夜来寒。妆成有样教天媛，礼绝无心下国兰。针绣笔描俱未是，好风相倚笑边鸾。锦为行障绣为衾，不杀猩猩色已深。花谱扬名居一品，药栏才见赏千金。谁忘正为褰珠箔，得意惟能挑玉琴。洛水桥南三月里，两无言语各知心。风排香阵拂瑶墀，御苑新晴烂漫时。十五素娥羞水色，三千红面洗胭脂。宫腰映酒思轻舞，檀口偎笺欲咏诗。铁石心肠为君变，多情多恨一枝枝。水精冠叶镂春冰，巧思镌研仿未能。风砑红绡光点血，暖销金镂细含棱。韶容旖旎终无比，晚艳低佪更可憎。戏脱仙衣亲手覆，香身柔软力难胜。春风平地谪花仙，红袅生香下九天。艳欲背身垂玉箸，动如移步索金莲。含情待去为云雨，忍笑佯来听管弦。胧月轻寒应不惯，夜深浑拟傍丛眠。许多颜色泥春娇，就里轻红最□饶。生处地须名紫府，落时魂想返青霄。霞英散焰烧纤手，药粉飘香著步摇。轻剪自怜支节痛，倚烟啼露一无憀。
牡丹诗十首·其一
作者：宋白
朝代：宋

□应春处即□春，粉面□相□番新。语得必传天上事，摘来真是掌中身。百花推戴教为主，□日妖□欲□人。无可奈何□爱惜，少偷金蕊咽芳津。
牡丹诗十首·其一
作者：宋白
朝代：宋

□应春处即□春，粉面□相□番新。
语得必传天上事，摘来真是掌中身。
百花推戴教为主，□日妖□欲□人。
无可奈何□爱惜，少偷金蘂咽芳津。
牡丹诗十首·其一〇
作者：宋白
朝代：宋

许多颜色泥春娇，就裏轻红最□饶。
生处地须名紫府，落时魂想返青霄。
霞英散焰烧纤手，药粉飘香着步摇。
轻剪自怜支节痛，倚烟啼露一无憀。
牡丹诗十首·其七
作者：宋白
朝代：宋

风排香阵拂瑶墀，御苑新晴烂漫时。十五素娥羞水色，三千红面洗胭脂。宫腰映酒思轻舞，檀口偎笺欲咏诗。铁石心肠为君变，多情多恨一枝枝。
牡丹诗十首·其七
作者：宋白
朝代：宋

风排香阵拂瑶墀，御苑新晴烂漫时。
十五素娥羞水色，三千红面洗胭脂。
宫腰暎酒思轻舞，檀口偎笺欲咏诗。
铁石心肠为君变，多情多恨一枝枝。
牡丹诗十首·其三
作者：宋白
朝代：宋

春心相惜最相亲，湘叶匆匆换翠裙。双蒂喜如嫔二女，一枝愁似寡文君。艳繁谁卷真珠看，香好曾歌琥珀闻。深染鲛绡笼玉槛，莫教飞去作卿云。
牡丹诗十首·其三
作者：宋白
朝代：宋

春心相惜最相亲，湘叶忩忩换翠裙。
双蒂喜如嫔二女，一枝愁似寡文君。
艷繁谁卷真珠看，香好曾歌琥珀闻。
深染鲛绡笼玉槛，莫教飞去作卿云。
牡丹诗十首·其九
作者：宋白
朝代：宋

春风平地谪花仙，红袅生香下九天。艳欲背身垂玉箸，动如移步索金莲。含情待去为云雨，忍笑佯来听管弦。胧月轻寒应不惯，夜深浑拟傍丛眠。
牡丹诗十首·其九
作者：宋白
朝代：宋

春风平地谪花仙，红袅生香下九天。
艷欲背身垂玉筯，动如移步索金莲。
含情待去为云雨，忍笑佯来听管弦。
胧月轻寒应不惯，夜深浑拟傍藂眠。
牡丹诗十首·其二
作者：宋白
朝代：宋

日华鲜丽露华浓，梳流香朝竞□容。
来在梦中甘化蝶，入伊心裏不如蜂。
宫娥捧拥西施醉，天乐喧阗虢国风。
高拗浮□须继烛，玳簪分载酒千钟。
牡丹诗十首·其二
作者：宋白
朝代：宋

日华鲜丽露华浓，梳流香朝竞□容。来在梦中甘化蝶，入伊心里不如蜂。宫娥捧拥西施醉，天乐喧阗虢国风。高拗浮□须继烛，玳簪分载酒千钟。
牡丹诗十首·其五
作者：宋白
朝代：宋

澹黄容止间深檀，妥媠香红露未乾。和泪似嫌春渐老，向人如说夜来寒。妆成有样教天媛，礼绝无心下国兰。针绣笔描俱未是，好风相倚笑边鸾。
牡丹诗十首·其五
作者：宋白
朝代：宋

澹黄容止间深檀，妥媠香红露未干。
和泪似嫌春渐老，向人如说夜来寒。
粧成有样教天媛，礼绝无心下国兰。
针绣笔描俱未是，好风相倚笑边鸾。
牡丹诗十首·其八
作者：宋白
朝代：宋

水精冠叶镂春冰，巧思镌研仿未能。风砑红绡光点血，暖销金镂细含棱。韶容旖旎终无比，晚艳低佪更可憎。戏脱仙衣亲手覆，香身柔软力难胜。
牡丹诗十首·其八
作者：宋白
朝代：宋

水精冠叶镂春冰，巧思镌研仿未能。
风砑红绡光点血，暖销金镂细含棱。
韶容旖旎终无比，晚艷低佪更可憎。
戏脱仙衣亲手覆，香身柔软力难胜。
牡丹诗十首·其六
作者：宋白
朝代：宋

锦为行障绣为衾，不杀猩猩色已深。花谱扬名居一品，药栏才见赏千金。谁忘正为褰珠箔，得意惟能挑玉琴。洛水桥南三月里，两无言语各知心。
牡丹诗十首·其六
作者：宋白
朝代：宋

锦为行障绣为衾，不杀猩猩色已深。
花谱扬名居一品，药栏纔见赏千金。
谁忘正为褰珠箔，得意惟能挑玉琴。
洛水桥南三月裏，两无言语各知心。
牡丹诗十首·其十
作者：宋白
朝代：宋

许多颜色泥春娇，就里轻红最□饶。生处地须名紫府，落时魂想返青霄。霞英散焰烧纤手，药粉飘香著步摇。轻剪自怜支节痛，倚烟啼露一无憀。
牡丹诗十首·其四
作者：宋白
朝代：宋

烟容粉态傍歌楼，半似窥人半似羞。把笔乍题先巧笑，凭栏微唤不回头。吹乾玉笛香犹在，槌破灵鼍爱未休。更得黄鹂将粉蝶，东西南北说风流。
牡丹诗十首·其四
作者：宋白
朝代：宋

烟容粉态傍歌楼，半似窥人半似羞。
把笔乍题先巧笑，凭栏微唤不迴头。
吹干玉笛香犹在，槌破灵鼍爱未休。
更得黄鹂将粉蝶，东西南北说风流。
狂吟八韵送英公暂归故乡迁殡二亲
作者：宋白
朝代：宋
体裁：七言排律

十八般书四海传，长安话别已多年。今来帝里重相见，转觉师心更自然。下笔入神皆得法，出言成句尽通玄。花时乘兴先行乐，月夜忘机静坐禅。到处僧俗争识面，满朝英俊赠佳篇。长沙母葬彰纯孝，八水人思有善缘。衡岳醉投秋雨寺，汉江吟渡夕阳舡。前期指在春三月，回首东风好著鞭。
狂吟八韵送英公暂归故乡迁殡二亲
作者：宋白
朝代：宋

十八般书四海传，长安话别已多年。
今来帝里重相见，转觉师心更自然。
下笔入神皆得法，出言成句尽通玄。
花时乘兴先行乐，月夜忘机静坐禅。
到处僧俗争识面，满朝英俊赠佳篇。
长沙母葬彰纯孝，八水人思有善缘。
衡岳醉投秋雨寺，汉江吟渡夕阳舡。
前期指在春三月，迴首东风好着鞭。
狂吟八韵送英公暂归故乡迁殡二亲
作者：宋白
朝代：宋

十八般书四海传，长安话别已多年。今来帝里重相见，转觉师心更自然。下笔入神皆得法，出言成句尽通玄。花时乘兴先行乐，月夜忘机静坐禅。到处僧俗争识面，满朝英俊赠佳篇。长沙母葬彰纯孝，八水人思有善缘。衡岳醉投秋雨寺，汉江吟渡夕阳船。前期指在春三月，回首东风好著鞭。
狂吟八韻送英公暫歸故鄉遷殯二親
作者：宋白
朝代：宋

十八般書四海傳，長安話別已多年。
今來帝里重相見，轉覺師心更自然。
下筆入神皆得法，出言成句盡通玄。
花時乘興先行樂，月夜忘機靜坐禪。
到處僧俗爭識面，滿朝英俊贈佳篇。
長沙母葬彰純孝，八水人思有善緣。
衡嶽醉投秋雨寺，漢江吟渡夕陽舡。
前期指在春三月，迴首東風好著鞭。
花
作者：宋白
朝代：宋

誰將枝葉染還裁，却使馨香次第來。
春柄定教三月主，天心合與一齊開。
如何零露方滋菊，豈得東風不爲梅。
低蹙艷容愁似語，也疑由命不由才。
花
作者：宋白
朝代：宋

谁将枝叶染还裁，却使馨香次第来。春柄定教三月主，天心合与一齐开。如何零露方滋菊，岂得东风不为梅。低蹙艳容愁似语，也疑由命不由才。
花
作者：宋白
朝代：宋

谁将枝叶染还裁，却使馨香次第来。
春柄定教三月主，天心合与一齐开。
如何零露方滋菊，岂得东风不为梅。
低蹙艷容愁似语，也疑由命不由才。
贈麻仲英
作者：宋白
朝代：宋

宣毫歙墨川箋紙，寄與麻家小秀才。
七歲能吟天骨異，前生應折桂枝來。
赠麻仲英
作者：宋白
朝代：宋
体裁：七言绝句

宣毫歙墨川笺纸，寄与麻家小秀才。七岁能吟天骨异，前生应折桂枝来。
送陈尧叟赴广西漕
作者：宋白
朝代：宋
体裁：七言律诗

莫辞征骑去迢迢，尽泻纯诚许圣朝。北阙皇恩从此布，南方沴气必然销。为诗自可怡情性，服药尝闻助摄调。仙馆粉闱官职好，定期骞翥上烟霄。
送陳堯叟赴廣西漕
作者：宋白
朝代：宋

莫辭征騎去迢迢，盡瀉純誠許聖朝。
北闕皇恩從此布，南方沴氣必然銷。
爲詩自可怡情性，服藥嘗聞助攝調。
仙館粉闈官職好，定期騫翥上烟霄。
雲
作者：宋白
朝代：宋

化作奇形隨物態，散成文錦自天機。
紅堆遠嶠日初上，碧滿長空人未歸。
逸興狂來連海闊，高情間甚出山飛。
須知深處藏雷雨，不獨江邊遶釣磯。
題義門胡氏華林書院
作者：宋白
朝代：宋

君家仙館带村塘，氣象清鮮雅趣長。
千里客來如海納，一樓書靜透山光。
門閭旌表芝泥貴，科篇聯翩桂籍香。
帝里詞人多景慕，謾題詩句滿修篁。
题义门胡氏华林书院
作者：宋白
朝代：宋
体裁：七言律诗

君家仙馆带村塘，气象清鲜雅趣长。千里客来如海纳，一楼书静透山光。门闾旌表芝泥贵，科篇联翩桂籍香。帝里词人多景慕，谩题诗句满修篁。
黄陵二妃庙
作者：宋白
朝代：宋

重瞳天子狩南荒，二女音容已渺茫。静听瑶琴当皓月，再闻珠泪洒幽篁。松愁老鹤清无梦，水映疏萤冷放光。一夜辽辽千古意，香魂依约绕潇湘。
黄陵二妃庙
作者：宋白
朝代：宋

重瞳天子狩南荒，二女音容已渺茫。
静听瑶琴当皓月，再闻珠泪洒幽篁。
松愁老鹤清无梦，水映疏萤冷放光。
一夜辽辽千古意，香魂依约遶潇湘。
黄陵二妃廟
作者：宋白
朝代：宋

重瞳天子狩南荒，二女音容已渺茫。
靜聽瑶琴當皓月，再聞珠淚灑幽篁。
松愁老鶴清無夢，水映疏螢冷放光。
一夜遼遼千古意，香魂依約遶瀟湘。
慈圣皇后赐钟讚
作者：宋直方
朝代：宋

稽首圆通圆觉王，圆合一切救有情。
圆修自性妙湛然，假以音声而说法。
众生闻音得悟解，非色非空二非尘。
方便无边行法门，成就如来大圆智。
稽首巍巍观世音，证入如是秘密门。
于一尘中现多身，于多剎尘现一相。
于不可说微尘劫，而救不可说众生。
发起耳根真实门，不与世间相流转。
世閒声论已宣明，声无无灭有非生。
生灭二谛悉圆离，六根由是皆解脱。
奇哉庆喜最多闻，不知闻性常周普。
因钟而闻佛所呵，不应更立钟之事。
当知金钟不可舍，能于末劫救沈沦。
茫茫六道迷昏衢，得见钟声为慧日。
悲酸恶趣忍泪中，得凭钟声超彼岸。
钟声有是大福力，能越苦海如智航。
我愿一切诸众生，闻是钟声同证觉。
慈圣皇后赐钟赞
作者：宋直方
朝代：宋

稽首圆通圆觉王，圆合一切救有情。圆修自性妙湛然，假以音声而说法。众生闻音得悟解，非色非空二非尘。方便无边行法门，成就如来大圆智。稽首巍巍观世音，證入如是秘密门。于一尘中现多身，于多刹尘现一相。于不可说微尘劫，而救不可说众生。发起耳根真实门，不与世间相流转。世閒声论已宣明，声无无灭有非生。生灭二谛悉圆离，六根由是皆解脱。奇哉庆喜最多闻，不知闻性常周普。因钟而闻佛所呵，不应更立钟之事。当知金钟不可舍，能于末劫救沈沦。茫茫六道迷昏衢，得见钟声为慧日。悲酸恶趣忍泪中，得凭钟声超彼岸。钟声有是大福力，能越苦海如智航。我愿一切诸众生，闻是钟声同證觉。
慈聖皇后賜鍾讚
作者：宋直方
朝代：宋

稽首圓通圓覺王，圓合一切救有情。
圓修自性妙湛然，假以音聲而說法。
衆生聞音得悟解，非色非空二非塵。
方便無邊行法門，成就如來大圓智。
稽首巍巍觀世音，證入如是秘密門。
於一塵中現多身，於多剎塵現一相。
於不可說微塵劫，而救不可說衆生。
發起耳根真實門，不與世間相流轉。
世閒聲論已宣明，聲無無滅有非生。
生滅二諦悉圓離，六根由是皆解脫。
奇哉慶喜最多聞，不知聞性常周普。
因鍾而聞佛所呵，不應更立鍾之事。
當知金鍾不可捨，能於末劫救沈淪。
茫茫六道迷昏衢，得見鍾聲爲慧日。
悲酸惡趣忍淚中，得憑鍾聲超彼岸。
鍾聲有是大福力，能越苦海如智航。
我願一切諸衆生，聞是鍾聲同證覺。
佛牙讚
作者：宋真宗
朝代：宋

西方大聖號迦文，接物垂慈世所尊。
常願進修增妙果，庶期饒益在黎元。
內香藥庫詩贊
作者：宋真宗
朝代：宋

每歲沉檀來遠裔，累朝珠玉實皇居。
今辰內府初開處，充牣尤宜史筆書。
北征回鑾詩
作者：宋真宗
朝代：宋

銳旅懷忠節，群胡竄北荒。
堅冰銷巨浪，輕吹集隹祥。
繼好安邊境，和同樂小康。
又
作者：宋真宗
朝代：宋

盛時選士貢闈開，殿宇聞風獻藝來。
心似權衡求實效，勿教蓬蓽有遺才。
又
作者：宋真宗
朝代：宋

践历功皆着，咨询务必成。
懿才符曩彦，佳器贯时英。
俾展经纶业，旋升辅弼荣。
嘉亨忻盛遇，尽瘁罄纯诚。
均逸明恩洽，畴劳茂典行。
白麻三殿晓，红斾九衢平。
虽辍凝严任，尤增倚注情。
拥旄辞帝阙，顿辔望都城。
风景高秋月，烟波几舍程。
想卿怀感意，常是梦神京。
又
作者：宋真宗
朝代：宋

踐歷功皆著，諮詢務必成。
懿才符曩彥，佳器貫時英。
俾展經綸業，旋陞輔弼榮。
嘉亨忻盛遇，盡瘁罄純誠。
均逸明恩洽，疇勞茂典行。
白麻三殿曉，紅斾九衢平。
雖輟凝嚴任，尤增倚注情。
擁旄辭帝闕，頓轡望都城。
風景高秋月，煙波幾舍程。
想卿懷感意，常是夢神京。
又将放榜
作者：宋真宗
朝代：宋

四海为家宝绪隆，旁求文雅振儒风。
命乡随计来多士，较艺抡材有泽宫。
簪绂近臣当显任，丝纶深旨论丹衷。
旰宵汲汲予存念，夙夜孜孜尔徇公。
名实岂惟衡鑑内，贤能皆萃网罗中。
伫观翘楚登时用，布政分忧协庶功。
又將放榜
作者：宋真宗
朝代：宋

四海爲家寶緒隆，旁求文雅振儒風。
命鄉隨計來多士，較藝掄材有澤宮。
簪紱近臣當顯任，絲綸深旨論丹衷。
旰宵汲汲予存念，夙夜孜孜爾徇公。
名實豈惟衡鑑內，賢能皆萃網羅中。
佇觀翹楚登時用，布政分憂協庶功。
句·其一
作者：宋真宗
朝代：宋

該明聖典通今古，發啟沖年曉典常。
句·其三
作者：宋真宗
朝代：宋

臣守但當守公法，馳騖苟進何可取。
句·其二
作者：宋真宗
朝代：宋

酣醉皮裘思晦跡，行高終自有人知。
批楊億謝表
作者：宋真宗
朝代：宋

承明近侍究儒玄，苦學勞心疾已痊。
善保興居調飲食，副予前席待多賢。
海棠·其一
作者：宋真宗
朝代：宋

春律行将半，繁枝忽竞芳。
霏霏含宿雾，灼灼艷朝阳。
戏蝶栖轻蕊，游蜂逐远香。
物华留赋咏，非独务雕章。
海棠·其一
作者：宋真宗
朝代：宋

春律行將半，繁枝忽競芳。
霏霏含宿霧，灼灼艷朝陽。
戲蝶棲輕蕊，遊蜂逐遠香。
物華留賦詠，非獨務雕章。
海棠·其二
作者：宋真宗
朝代：宋

翠萼凌晨綻，清香逐處飄。
高低臨曲檻，紅白間纖條。
潤比攢溫玉，繁如簇絳綃。
盡堪圖畫取，名筆在僧繇。
觀龍歌
作者：宋真宗
朝代：宋

四靈之長惟虬龍，虬龍變化故難同。
三茅福地羣仙宅，靈物潛形在此中。
池內仙人馴擾得，至今隠現誰能測。
乘雲蠢動獨標奇，行雨嘉生皆荷力。
常人競取暫從心，才出山楹兮無處尋。
中使勤求深有意，欲獻明庭兮陳上瑞。
初獻一龍朝魏闕，偶挹二龍離洞穴。
人心龍心若符契，一去一住何神異。
我睹真龍幸不驚，至誠祝龍龍好聽。
但祈風雨年年順，庶使倉箱處處盈。
观龙歌
作者：宋真宗
朝代：宋

四灵之长惟虬龙，虬龙变化故难同。
三茅福地羣仙宅，灵物潜形在此中。
池内仙人驯扰得，至今隠现谁能测。
乘云蠢动独标奇，行雨嘉生皆荷力。
常人竞取暂从心，才出山楹兮无处寻。
中使勤求深有意，欲献明庭兮陈上瑞。
初献一龙朝魏阙，偶挹二龙离洞穴。
人心龙心若符契，一去一住何神异。
我睹真龙幸不惊，至诚祝龙龙好听。
但祈风雨年年顺，庶使仓箱处处盈。
賜丁謂
作者：宋真宗
朝代：宋

懿辭碩畫播朝中，造膝詢謀禮遇豐。
文石延登彰順美，高牙前導表疇庸。
書生仗鉞今尤貴，舊里分符古罕逢。
晝錦買臣安敢比，黄樞早日接從容。
賜僧義澄
作者：宋真宗
朝代：宋

止觀心地法，色相本皆空。
禪慧明宗性，超然萬法中。
賜古藏用
作者：宋真宗
朝代：宋

海霞照灼散青烟，歷歷星榆在曉天。
松韻寒烟絕世態，鶴翔高頂應鳴絃。
賜楊億判秘監
作者：宋真宗
朝代：宋

瑣闥往年司制誥，共嘉藻思類相如。
蓬山今日詮墳史，還仰多聞過仲舒。
報政列城歸覲後，疏恩高閣拜官初。
諸生濟濟彌瞻望，鉛槧諮詢辨魯魚。
賜王欽若除太子太保判杭州十韻
作者：宋真宗
朝代：宋

早自外朝登近侍，克符昌運振嘉名。
一參黄閣推良畫，再陟鴻樞顯至榮。
該博古今堂獻納，勤勞夙夜每專精。
石渠撰述多文備，日觀封崇大禮成。
宰府調元心匪懈，真宮兼職望彌清。
龍樓進秩恩尤異，熊軾爲藩任不輕。
二浙奧區期惠化，三吳佳致悅高情。
重重山水舟中見，處處壺漿陌上迎。
既肅邇遐安外域，更分宵旰撫黎氓。
予衷側席方毗倚，佇有甘棠播頌聲。
賜知貢舉晁迥
作者：宋真宗
朝代：宋

禮闈選士古稱難，都爲陞沉咫尺間。
較藝清時公道在，掄材應得惠人寰。
賜知貢舉錢惟演
作者：宋真宗
朝代：宋

寅奉昌圖紹慶基，選掄多士叶前規。
鄉閭薦拔期無濫，草澤搜羅詎有遺。
德舉況逢全盛日，計偕咸造廣場時。
春官任職當求善，宗伯掄材務得宜。
侍從名儒當委任，藝文公道辯妍媸。
佇伸衡鑑裁深念，允協菁莪樂育詩。
賜神童蔡伯禧
作者：宋真宗
朝代：宋

七閔山水多才俊，三歲奇童出盛時。
家世應傳清白訓，嬰兒自得老成資。
初嘗學步來朝謁，方及能言解誦詩。
更勵孜孜圖進益，青雲千里有前期。
賜詹騤
作者：宋真宗
朝代：宋

名閱誇詹氏，新居古五雲。
擢科魁衆士，拔萃喜超羣。
禮肅人畏敬，臚傳世共聞。
好將多錦繡，五色耀龍文。
賜道人鄭隠歸山
作者：宋真宗
朝代：宋

盡日臨流看水色，有時隠几聽松聲。
徧遊萬壑成嘉遁，偶出千峰翫治平。
賜陳堯叟謝病歸濟源
作者：宋真宗
朝代：宋

文苑垂清譽，朝端仰盛才。
嘉猷毗萬路，奇遇列三台。
勤職興居爽，辭榮奏疏來。
疇咨登百揆，異數冠中臺。
巨屏揚旌去，名藩晝錦回。
君臣相厚意，瞻望兩徘徊。
贊胡家
作者：宋真宗
朝代：宋

一門三刺史，四代五尚書。
他族未聞有，朕今止見胡。
赐古藏用
作者：宋真宗
朝代：宋

海霞照灼散青烟，历历星榆在晓天。
松韵寒烟绝世态，鹤翔高顶应鸣絃。
赐知贡举钱惟演
作者：宋真宗
朝代：宋

寅奉昌图绍庆基，选抡多士叶前规。
乡闾荐拔期无滥，草泽搜罗讵有遗。
德举况逢全盛日，计偕咸造广场时。
春官任职当求善，宗伯抡材务得宜。
侍从名儒当委任，艺文公道辩妍媸。
伫伸衡鑑裁深念，允协菁莪乐育诗。
赐詹骙
作者：宋真宗
朝代：宋

名阅夸詹氏，新居古五云。
擢科魁众士，拔萃喜超羣。
礼肃人畏敬，胪传世共闻。
好将多锦绣，五色耀龙文。
赐道人郑隠归山
作者：宋真宗
朝代：宋

尽日临流看水色，有时隠几听松声。
徧游万壑成嘉遁，偶出千峰翫治平。
送张无梦归天台山
作者：宋真宗
朝代：宋

混元为教合醇精，视之无迹听无声。
唯有达人臻此理，逍遥物外事沈冥。
浮云舒卷绝常势，流水方圆靡定形。
乘兴偶然辞涧户，谈真俄尔谒王庭。
顺风已是闻宗旨，枕石还期适性情。
玉帛簪缨非所重，长歌聊復宠归程。
送張無夢歸天台山
作者：宋真宗
朝代：宋

混元爲教合醇精，視之無迹聽無聲。
唯有達人臻此理，逍遥物外事沈冥。
浮雲舒卷絕常勢，流水方圓靡定形。
乘興偶然辭澗戶，談真俄爾謁王庭。
順風已是聞宗旨，枕石還期適性情。
玉帛簪纓非所重，長歌聊復寵歸程。
句·其一
作者：宋神宗
朝代：宋

一方文武魁天下，萬里英雄入彀中。
句·其二
作者：宋神宗
朝代：宋

燕翼功参九，安荣世历三。
轩辉虽揜北，风教自存南。
句·其二
作者：宋神宗
朝代：宋

燕翼功參九，安榮世歷三。
軒輝雖揜北，風教自存南。
四言詩一章
作者：宋神宗
朝代：宋

五季失圖，獫狁孔熾。
藝祖造邦，意有懲艾。
爰設內府，基以募士。
曾孫保之，敢忘厥志。
賜大理丞梁士基橫州宅生連理荔枝
作者：宋神宗
朝代：宋

橫浦江南岸，梁家聞世賢。
一株連理木，五月荔枝天。
賜太師文彥博
作者：宋神宗
朝代：宋

四紀忠勞著，三朝聞望隆。
享茲難老祉，報在不言功。
富矣勳彌大，居焉貌甚沖。
西都舊士女，白首竚瞻公。
賜秦國大長公主挽詞三首·其一
作者：宋神宗
朝代：宋

海闊三山路，香輪定不歸。
帳深空翡翠，珮冷失珠璣。
明月留歌扇，殘霞散舞衣。
都門送車返，宿草自春菲。
賜秦國大長公主挽詞三首·其三
作者：宋神宗
朝代：宋

慶自天源發，恩從國愛申。
歌鐘雖在館，桃李不成春。
水折空還沁，樓高已隔秦。
區區會稽市，無復獻珠人。
賜秦國大長公主挽詞三首·其二
作者：宋神宗
朝代：宋

曉發城西道，靈車望更遥。
春風空魯館，明月斷秦簫。
塵入羅衣暗，香隨玉篆銷。
芳魂飛北渚，那復可爲招。
赐太师文彦博
作者：宋神宗
朝代：宋

四纪忠劳着，三朝闻望隆。
享兹难老祉，报在不言功。
富矣勋弥大，居焉貌甚冲。
西都旧士女，白首竚瞻公。
赐秦国大长公主挽词三首·其三
作者：宋神宗
朝代：宋

庆自天源发，恩从国爱申。
歌钟虽在馆，桃李不成春。
水折空还沁，楼高已隔秦。
区区会稽市，无復献珠人。
赐秦国大长公主挽词三首·其二
作者：宋神宗
朝代：宋

晓发城西道，灵车望更遥。
春风空鲁馆，明月断秦箫。
尘入罗衣暗，香随玉篆销。
芳魂飞北渚，那復可为招。
題封樁庫
作者：宋神宗
朝代：宋

每虔夕惕心，妄意遵遺業。
顧予不武資，何以成戎捷。
巡历属部留题青帝观
作者：宋禧
朝代：宋
体裁：五言律诗

按部到天孙，因过清静轩。山尖覆云盖，石罅迸松根。危磴关河路，远林桑柘村。闲邀羽人话，洞究五千言。
巡歷屬部留題青帝觀
作者：宋禧
朝代：宋

按部到天孫，因過清靜軒。
山尖覆雲蓋，石罅迸松根。
危磴關河路，遠林桑柘村。
閑邀羽人話，洞究五千言。
留題洞巖
作者：宋禧
朝代：宋

翠巖仙洞白雲深，躡石捫蘿一訪尋。
真馭不逢山色映，澗風吹袂冷森森。
留题洞岩
作者：宋禧
朝代：宋
体裁：七言绝句

翠岩仙洞白云深，蹑石扪萝一访寻。真驭不逢山色映，涧风吹袂冷森森。
上元以修史促成書特免扈從因賦
作者：宋綬
朝代：宋

屬書不得陪春豫，結客何妨事夜遊。
還勝南宮假宗伯，重扉深鎖暗登樓。
句·其一
作者：宋綬
朝代：宋

神歸梁小廟，禮袝漢餘陵。
句·其七
作者：宋綬
朝代：宋

雲間乍闋仙韶曲，禁裏還過叡武樓。
句·其三
作者：宋綬
朝代：宋

鶴料署文移，鮆場收賦算。
句·其二
作者：宋綬
朝代：宋

四時常有煙棚合，三月猶無菜甲生。
句·其五
作者：宋綬
朝代：宋

江涵帝子翬飛閣，山際真君鶴馭天。
句·其八
作者：宋綬
朝代：宋

海國甌鄉浙水東，暫煩良守此憑熊。
句·其六
作者：宋綬
朝代：宋

楚澤傷春怨鶗鴂，長安索米愧侏儒。
句·其四
作者：宋綬
朝代：宋

奇材劍客當前隊，麗賦騷人託後車。
玉堂壁畫
作者：宋綬
朝代：宋

憶昔唐家扃禁地，粉壁曲龍聞曩記。
承明意象今頓還，永與鑾坡爲故事。
送何水部蒙出牧袁州
作者：宋綬
朝代：宋

梧楸初謝楚天涼，親見腰間換印囊。
漁浦霧濃沈疊鼓，湓江風急下危檣。
帝城雲表瞻龍首，故國星邊認劍光。
退食齋中多燕喜，暖泉春釀泛瑤觴。
送僧歸護國寺
作者：宋綬
朝代：宋

台嶺分燈契上機，政庭傳教及禪扉。
供開蒲饌持盂至，夢憶霞標振策歸。
吟硯自澄晨磬徹，經窗閑掩夕香微。
袍紋迥奪巖芝色，猊座人天喜重圍。
題義門胡氏華林書院
作者：宋綬
朝代：宋

六闕表門榮，華林地氣靈。
烏衣王氏族，玉樹謝家庭。
鄒魯多亟犬，荀陳更現在星。
怡神虛室白，講學夜燈青。
篇籍巾箱滿，弦歌里巷聽。
蘭堂時合宴，槐市正談經。
丹井通仙穴，西山接翠屏。
煙蘿皆勝概，何日扣巖扃。
上元以修史促成书特免扈從因赋
作者：宋绶
朝代：宋
体裁：七言绝句

属书不得陪春豫，结客何妨事夜游。还胜南宫假宗伯，重扉深锁暗登楼。
句
作者：宋绶
朝代：宋

云间乍阕仙韶曲，禁里还过叡武楼。
句
作者：宋绶
朝代：宋

神归梁小庙，礼袝汉馀陵。四时常有烟棚合，三月犹无菜甲生。鹤料署文移，鲚场收赋算。奇材剑客当前队，丽赋骚人托后车。江涵帝子翚飞阁，山际真君鹤驭天。楚泽伤春怨鶗鴂，长安索米愧侏儒。云间乍阕仙韶曲，禁里还过睿武楼。海国瓯乡浙水东，暂烦良守此凭熊。
句·其一
作者：宋绶
朝代：宋

神归梁小庙，礼袝汉余陵。
句·其一
作者：宋绶
朝代：宋

神归梁小庙，礼袝汉馀陵。
句·其七
作者：宋绶
朝代：宋

云间乍阕仙韶曲，禁裏还过叡武楼。
句·其七
作者：宋绶
朝代：宋

云间乍阕仙韶曲，禁里还过睿武楼。
句·其三
作者：宋绶
朝代：宋

鹤料署文移，鮆场收赋算。
句·其三
作者：宋绶
朝代：宋

鹤料署文移，鲚场收赋算。
句·其二
作者：宋绶
朝代：宋
体裁：句

四时常有烟棚合，三月犹无菜甲生。
句·其五
作者：宋绶
朝代：宋
体裁：句

江涵帝子翚飞阁，山际真君鹤驭天。
句·其八
作者：宋绶
朝代：宋

海国瓯乡浙水东，暂烦良守此凭熊。
句·其六
作者：宋绶
朝代：宋

楚泽伤春怨鶗鴂，长安索米愧侏儒。
句·其四
作者：宋绶
朝代：宋

奇材剑客当前队，丽赋骚人托后车。
句·其四
作者：宋绶
朝代：宋

奇材剑客当前队，丽赋骚人託后车。
玉堂壁画
作者：宋绶
朝代：宋
体裁：七言绝句

忆昔唐家扃禁地，粉壁曲龙闻曩记。承明意象今顿还，永与銮坡为故事。
玉堂壁画
作者：宋绶
朝代：宋

忆昔唐家扃禁地，粉壁曲龙闻曩记。承明意象今顿还，永与鸾坡为故事。
送何水部蒙出牧袁州
作者：宋绶
朝代：宋
体裁：七言律诗

梧楸初谢楚天凉，亲见腰间换印囊。渔浦雾浓沈叠鼓，湓江风急下危樯。帝城云表瞻龙首，故国星边认剑光。退食斋中多燕喜，暖泉春酿泛瑶觞。
送何水部蒙出牧袁州
作者：宋绶
朝代：宋

梧楸初谢楚天凉，亲见腰间换印囊。
渔浦雾浓沈迭鼓，湓江风急下危樯。
帝城云表瞻龙首，故国星边认剑光。
退食斋中多燕喜，暖泉春酿泛瑶觞。
送僧归护国寺
作者：宋绶
朝代：宋
体裁：七言律诗

台岭分灯契上机，政庭传教及禅扉。供开蒲馔持盂至，梦忆霞标振策归。吟砚自澄晨磬彻，经窗闲掩夕香微。袍纹迥夺岩芝色，猊座人天喜重围。
送僧归护国寺
作者：宋绶
朝代：宋

台岭分灯契上机，政庭传教及禅扉。供开薄馔持盂至，梦忆霞标振策归。吟砚自澄晨磬彻，经窗间掩夕香微。袍纹迥夺岩芝色，猊座人天喜重围。
题义门胡氏华林书院
作者：宋绶
朝代：宋

六阙表门荣，华林地气灵。
乌衣王氏族，玉树谢家庭。
邹鲁多亟犬，荀陈更现在星。
怡神虚室白，讲学夜灯青。
篇籍巾箱满，弦歌里巷听。
兰堂时合宴，槐市正谈经。
丹井通仙穴，西山接翠屏。
烟萝皆胜概，何日扣岩扃。
题义门胡氏华林书院
作者：宋绶
朝代：宋
体裁：五言排律

六阙表门荣，华林地气灵。乌衣王氏族，玉树谢家庭。邹鲁多亟犬，荀陈更聚星。怡神虚室白，讲学夜灯青。篇籍巾箱满，弦歌里巷听。兰堂时合宴，槐市正谈经。丹井通仙穴，西山接翠屏。烟萝皆胜概，何日扣岩扃。
龍鼻水泉
作者：宋習之
朝代：宋

老龍倦雷霆，奔山化爲石。
惟有鼻不枯，尚留雲雨迹。
賦燈
作者：宋翔
朝代：宋

景景照幽房，熒熒吐焰長。
昔年江上女，曾向乞餘光。
赋灯
作者：宋翔
朝代：宋

景景照幽房，荧荧吐焰长。
昔年江上女，曾向乞余光。
赋灯
作者：宋翔
朝代：宋

景景照幽房，荧荧吐焰长。昔年江上女，曾向乞馀光。
句
作者：宋翰
朝代：宋

襟分楚泽三千里，曲奏湘妃五十弦。
句
作者：宋翰
朝代：宋

襟分楚泽三千里，曲奏湘妃五十絃。
句
作者：宋翰
朝代：宋

襟分楚澤三千里，曲奏湘妃五十絃。
題涪陵郡
作者：宋翰
朝代：宋

錦繡洲猶在，熊羆夢已無。
文風齊兩蜀，仙跡接三都。
白石從天設，青崖見地圖。
荔枝妃子圃，不復曩時輸。
题涪陵郡
作者：宋翰
朝代：宋

锦绣洲犹在，熊罴梦已无。文风齐两蜀，仙迹接三都。白石从天设，青崖见地图。荔枝妃子圃，不复曩时输。
题涪陵郡
作者：宋翰
朝代：宋

锦绣洲犹在，熊罴梦已无。
文风齐两蜀，仙迹接三都。
白石从天设，青崖见地图。
荔枝妃子圃，不復曩时输。
三堂
作者：宋肇
朝代：宋

林峦十里上巉岩，飞槛初凭缥缈间。
夔子风烟依白帝，夜郎耕稼接鸟蛮。
砌横乱石遥临涧，门对高峰近带山。
咫尺惊湍呈莫测，每来登此念乡关。
三峡堂
作者：宋肇
朝代：宋

初寻磴道踏雪烟，渐引茅瞻屋数椽。
江影动摇波面日，山光隐见峡中天。
放怀缸酒凭栏客，回首弦歌趁市船。
要与舟人同此乐，移花种竹满瞻前。
三峡堂
作者：宋肇
朝代：宋

林峦十里上巉岩，飞槛初凭缥缈间。夔子风烟依白帝，夜郎耕稼接乌蛮。砌横乱石遥临涧，门对高峰近带山。咫尺惊湍吁莫测，每来登此念乡关。初寻磴道踏雪烟，渐引茅檐屋数椽。江影动摇波面日，山光隐见峡中天。放怀樽酒凭栏客，回首弦歌趁市船。要与舟人同此乐，移花种竹满檐前。
三峡堂·其一
作者：宋肇
朝代：宋
体裁：七言律诗

林峦十里上巉岩，飞槛初凭缥缈间。夔子风烟依白帝，夜郎耕稼接乌蛮。砌横乱石遥临涧，门对高峰近带山。咫尺惊湍吁莫测，每来登此念乡关。
三峡堂·其二
作者：宋肇
朝代：宋

初寻磴道踏雪烟，渐引茅檐屋数椽。江影动摇波面日，山光隐见峡中天。放怀樽酒凭栏客，回首弦歌趁市船。要与舟人同此乐，移花种竹满檐前。
三峡堂·其二
作者：宋肇
朝代：宋

初寻磴道踏雪烟，渐引茅檐屋数椽。
江影动摇波面日，山光隠见峡中天。
放怀罇酒凭栏客，回首弦歌趁市船。
要与舟人同此乐，移花种竹满檐前。
三峽堂·其一
作者：宋肇
朝代：宋

林巒十里上巉巖，飛檻初憑縹緲間。
夔子風烟依白帝，夜郎耕稼接烏蠻。
砌橫亂石遙臨澗，門對高峰近带山。
咫尺驚湍吁莫測，每來登此念鄉關。
三峽堂·其二
作者：宋肇
朝代：宋

初尋磴道踏雪烟，漸引茅簷屋數椽。
江影動摇波面日，山光隠見峽中天。
放懷罇酒憑欄客，回首弦歌趁市船。
要與舟人同此樂，移花種竹滿簷前。
中秋对月用昌黎先生赠张功曹韵
作者：宋肇
朝代：宋

水精为鉴金为波，挂空影写山与河。
清光此夜十分好，有酒有客宜高歌。
去年今日行役苦，若宿溪边宿逢雨。
传闻蜀道如天高，崖县壁绝哀猿号。
波横剑戟不易上，陆有虎豹何由逃。
江山旧恃白帝险，风俗犹带乌蛮操。
驱驰两月到西塞，梦寐万里还东皋。
嗅梅踏雪巴子里，路入鬼门欣不死，
飞飞倦鸟惟思还。玉笋岂是鹿官班，
余生但原閒及酒，虚名宁雇触与蛮。
良宵佳客十有五，云放月八樽罍间。
颓然老子兴不浅，韩诗坡句聊追攀。
君不见天宝裳羽衣歌。人间乐舞难同科，
遗音犹在悲凉多。有酒且歌遑恤他，
不饮如此良夜何。
中秋对月用昌黎先生赠张功曹韵
作者：宋肇
朝代：宋

水精为鑑金为波，挂空影写山与河。
清光此夜十分好，有酒有客宜高歌。
去年今日行役苦，若宿溪边宿逢雨。
传闻蜀道如天高，崖县壁绝哀猿号。
波横剑戟不易上，陆有虎豹何由逃。
江山旧恃白帝险，风俗犹带乌蛮操。
驱驰两月到西塞，梦寐万里还东皋。
嗅梅踏雪巴子里，路入鬼门欣不死。
飞飞倦鸟惟思还，玉笋岂是鹿官班。
余生但愿閒及酒，虚名宁顾触与蛮。
良宵佳客十有五，云放月入樽罍间。
颓然老子兴不浅，韩诗坡句聊追攀。
君不见天宝霓裳羽衣歌，人间乐舞难同科。
遗音犹在悲凉多，有酒且歌遑恤他。
不饮如此良夜何。
中秋對月用昌黎先生贈張功曹韵
作者：宋肇
朝代：宋

水精爲鑑金爲波，挂空影寫山與河。
清光此夜十分好，有酒有客宜高歌。
去年今日行役苦，若宿溪邊宿逢雨。
傳聞蜀道如天高，崖縣壁絕哀猿號。
波橫劍戟不易上，陸有虎豹何由逃。
江山舊恃白帝險，風俗猶带烏蠻操。
驅馳兩月到西塞，夢寐萬里還東皋。
嗅梅踏雪巴子里，路入鬼門欣不死。
飛飛倦鳥惟思還，玉筍豈是鹿官班。
餘生但願閒及酒，虛名寧顧觸與蠻。
良宵佳客十有五，雲放月入樽罍間。
頹然老子興不淺，韓詩坡句聊追攀。
君不見天寶霓裳羽衣歌，人間樂舞難同科。
遺音猶在悲凉多，有酒且歌遑恤他。
不飲如此良夜何。
句
作者：宋肇
朝代：宋

知君也厌雕肝肾，分我江南数斛愁。
句
作者：宋肇
朝代：宋

知君也厭雕肝腎，分我江南數斛愁。
夔冬暖雪不到地唯山高处尽白它皆霏雨而已
作者：宋肇
朝代：宋

密下斜飞片片愁，不堪飘泊向西州。
思家对雪诚何味，只与羣山斗白头。
夔冬暖雪不到地唯山高处尽白它皆霏雨而已
作者：宋肇
朝代：宋

密下斜飞片片愁，不堪飘泊向西州。思家对雪诚何味，只与群山斗白头。
夔冬暖雪不到地唯山高處盡白它皆霏雨而已
作者：宋肇
朝代：宋

密下斜飛片片愁，不堪飄泊向西州。
思家對雪誠何味，只與羣山鬭白頭。
峡口
作者：宋肇
朝代：宋

万里西南路，瞿唐据上游。
峡分山对立，江合水争流。
蛟鰐从来患，风波自古愁。
几时飞两桨，归去幔帆秋。
峡口
作者：宋肇
朝代：宋

万里西南路，瞿唐据上游。峡分山对立，江合水争流。蛟鳄从来患，风波自古愁。几时飞两桨，归去幔帆秋。
峽口
作者：宋肇
朝代：宋

萬里西南路，瞿唐據上游。
峽分山對立，江合水爭流。
蛟鰐從來患，風波自古愁。
幾時飛兩槳，歸去幔帆秋。
晚晴
作者：宋肇
朝代：宋

古道遙臨水，荒城早閉門。
亂山啣落照，歸鳥下空園。
江口漁人舫，崖腰桑樹村。
客愁何可奈，有酒莫空樽。
晚晴
作者：宋肇
朝代：宋
体裁：五言律诗

古道遥临水，荒城早闭门。乱山衔落照，归鸟下空园。江口渔人舫，崖腰桑树村。客愁何可奈，有酒莫空樽。
杜鵑
作者：宋肇
朝代：宋

暖雲無定半陰晴，茅屋紙窗深復明。
喬木參天竹千莖，巴山欲曉風露清。
杜鵑飛鳴遶江城，魚復四月江水生。
林花落盡空含情，瀼東瀼西朝暮聲。
杜鹃
作者：宋肇
朝代：宋

暖云无定半阴晴，茅屋纸窗深复明。乔木参天竹千茎，巴山欲晓风露清。杜鹃飞鸣绕江城，鱼复四月江水生。林花落尽空含情，瀼东瀼西朝暮声。
杜鹃
作者：宋肇
朝代：宋

暖云无定半阴晴，茅屋纸窗深复明。
乔木参天竹千茎，巴山欲晓风露清。
杜鹃飞鸣绕江城，鱼复四月江水生。
林花落尽空含情，瀼瀼东西朝暮声。
杜鹃
作者：宋肇
朝代：宋

暖云无定半阴晴，茅屋纸窗深復明。
乔木参天竹千茎，巴山欲晓风露清。
杜鹃飞鸣遶江城，鱼復四月江水生。
林花落尽空含情，瀼东瀼西朝暮声。
白帝城
作者：宋肇
朝代：宋

东雨霏霏白帝城，秋草未枯春草生。
古来战垒如云横，万里瞿塘断人行。
至今三峡路峥嵘，时清不见更屯兵。
荒凉废堞没春耕，但见牛羊日西平。
白帝城
作者：宋肇
朝代：宋

江雨霏霏白帝城，秋草未枯春草生。
古來戰壘如雲橫，萬里瞿塘斷人行。
至今三峽路崢嶸，時清不見更屯兵。
荒凉廢堞沒春耕，但見牛羊日西平。
白帝城
作者：宋肇
朝代：宋
体裁：古风

江雨霏霏白帝城，秋草未枯春草生。古来战垒如云横，万里瞿塘断人行。至今三峡路峥嵘，时清不见更屯兵。荒凉废堞没春耕，但见牛羊日西平。
句
作者：宋自适
朝代：宋

老去放令心胆健，后来留得姓名香。阴阳消长风闻际，堂陛尊严山立时。江湖多少盟鸥地，莫近平津阁畔行。三圣传心惟主一，六经载道不言真。
句·其一
作者：宋自适
朝代：宋

老去放令心胆健，后来留得姓名香。
句·其三
作者：宋自适
朝代：宋

江湖多少盟鸥地，莫近平津阁畔行。
句·其二
作者：宋自适
朝代：宋

阴阳消长风闻际，堂陛尊严山立时。
句·其四
作者：宋自适
朝代：宋

三圣传心惟主一，六经载道不言真。
咏猿
作者：宋自适
朝代：宋

生长楩柟紫翠间，攀翻接手饮潺湲。
卧惊落叶霜华重，叫彻山空月影闲。
蹭蹬失身拘竹栅，飘萧飞梦绕松关。
平生捷巧何由逞，缩臂无言看远山。
咏猿
作者：宋自适
朝代：宋

生长楩楠紫翠间，攀翻接手饮潺湲。卧惊落叶霜华重，叫彻山空月影闲。蹭蹬失身拘竹栅，飘萧飞梦绕松关。平生捷巧何由逞，缩臂无言看远山。
早行
作者：宋自适
朝代：宋

西郊云起白漫漫，近树遥峯欲辨难。
山下几多迷路者，人间方梦大槐安。
早行
作者：宋自适
朝代：宋

西郊云起白漫漫，近树遥峰欲辨难。山下几多迷路者，人间方梦大槐安。
杨柳
作者：宋自适
朝代：宋

丝丝烟雨弄轻柔，偏称黄鹂与白鸥。
纔着一蝉嘶晚日，西风容易便成秋。
谢馈药
作者：宋自适
朝代：宋
体裁：七言律诗

投老如僧不出家，羸躯无奈病相加。头旋似倚当风柳，目眩如看隔雾花。高束诗书参素问，尽抛琴剑学丹砂。旧时载酒今怀药，解识扬雄独有巴。
赠医齿道人
作者：宋自适
朝代：宋
体裁：七言绝句

病欺年去故相加，要害先攻两辅车。解后神工如掇拾，愧无樽酒对榴花。
赠画士陈兄
作者：宋自适
朝代：宋
体裁：七言绝句

解衣盘礴任猜疑，神悟如狂又似痴。学到却须坚自守，世间绝艺少人知。